Qrenlandiyada arzuolunmaz hamiləliklərin sayı niyə bu qədər çoxdur? - BBC News Azərbaycanca\nMariana Jaureguilorda Beltran BBC\nFotonun müəllifi PAARISA\nImage caption Hökumətin təşəbbüsü ilə məktəblərdə həyata keçirilən "Kukla layihəsi" yeniyetmələrə gənc yaşlarda uşaq doğmağın fəsadlarını izah edir.\n"Mən tərəddüd etmədim. Biz abort barədə açıq danışırıq. Sonuncu dəfə abort etdirəndə bunu dostlarıma da, ailəmə də dedim", - Qrenlandiya sakini, 19 yaşlı Piia* BBC-yə deyib.\nO, son iki ildə beş dəfə abort etdirib.\n"Adətən qoruyucu vasitərəldən istifadə edirəm, lakin bəzən bunu etməyi unuduram. İndi mən uşaq saxlaya bilmərəm; məktəbin son ilindəyəm", - Qrenlandiya paytaxtı Nuuk-da yaşayan yeniyetmə deyir.\nVə o, bu fikrində tək deyil.\nRəsmi statistikaya əsasən, 2013-cü ildən bəri Qrenlandiyada hər il orta hesabla 700 doğuş və 800 abort halı olub. Görəsən, Qrenlandiyada abort statistikasının belə yüksək olmasının səbəbi nədir?\nFotonun müəllifi CHRISTIAN KLINDT SOELBECK\nImage caption Paytaxt Nuuk-da tələbələr çərşənbə gününü "abort günü" adlandırır.\nBöyük qəbahət sayılmır\nQrenlandiya dünyanın ən böyük adası olsa da, əhalisi təxminən 56 mindir.\nHamilə olan qadınların təxminən yarısı hamiləliyi davam etdirmir.\nNəticədə, Qrenlandiyada hər 1000 qadına təxminən 30 abort düşür.\nMüqayisə üçün, Danimarkada abort indeksi xeyli aşağıdır - hər 1000 qadına 12 abort düşür.\nQrenlandiyada rəsmi olaraq özünüidarə sistemi olsa da, bu ərazi Danimarkadan asılı statusa malikdir.\nHətta iqtisadi çətinliklər, mənzil təminatı və təhsilin qənaətbəxş olmaması nəzərə alınmaqla, hamiləliyin qarşısını alan vasitələrin pulsuz və əlçatan olduğu ölkədə abort statistikasının belə yüksək olması təəccüb doğurur.\nHətta abortlara qanunla icazə verildiyi ölkələrdə belə abort edilməsinə yaxşı baxılmır, Qrenlandiyada isə bəzi qadınları bu məsələ narahat etmir; onlar arzuolunmaz hamiləliyi qəbahət saymırlar.\nImage caption Danimarkadan asılı vəziyyətdə olmasına baxmayaraq, Qrenlandiyanın öz parlamenti var.\nBəs, arzuolunmaz hamiləliklərin sayı niyə bu qədər çoxdur?\n"Dostlarımın çoxu abort elətdirib. Mən və qardaşım doğulmamışdan anam üç dəfə abort etdirmişdi, - Piia deyir. - Anam bu mövzuda danışmağı xoşlamır."\n"Nuuk-da çərşənbə günləri tələbələrin öz seksual sağlamlıqlarını yoxlatmaq imkanı olur, onlar həmin günu "abort günü" adlandırıblar, - mövzuyla bağlı Danimarkanın Roskilde universitetində doktorluq işini yazan Turi Hermannsdottir deyir. - Qrenlandiyada abort mövzusunda debatlar və ya evlilikdən əvvəl cinsi əlaqədə olmaq və ya planlaşdırılmamış hamiməlik kimi mövzuları müzakirə etmək qəbahət sayılmır və buna görə heç kim məzəmmət olunmur."\nFotonun müəllifi Media for Medical\nImage caption Qrenlandiyada kontraseptiv vasitələr pulsuzdur, lakin qadınların çoxu onlardan istifadə etmirlər.\n"Hamiləlikdən qoruyan vasitələr pulsuz və əlçatandır, lakin mənim dostlarımın çoxu onlardan istifadə etmir", - Piia deyir.\nStine Brenoe Qrenlandiyada ginekoloq işləyir və bir neçə ildir ki, abortlarla bağlı tədqiqat işi aparır.\n"Baxış keçirdiyim qadınların təxminən 50 faizi hamiləlikdən qoruma vasitələrinin mövcudluğu barədə məlumatları olub, onların 85 faizdən çoxu həmin vasitələrdən ya istifadə etməyib və ya düzgün istifadə etməyib", - o, BBC-yə deyib.\nArzuolunmaz hamiləlik alkoqol qəbulu ilə əlaqəli ola bilər: "Alkoqol qəbul edən kişi və ya qadın hamiləlikdən qoruyan vasitələrdən istifadə etməyi unuda bilər", - Stine Brenoe qeyd edib.\nHermannsdottir hesab edir ki, Qrenlandiyada qadınların hamiləliyə qarşı vasitələrdən istifadə etməməsinin üç səbəbi ola bilər:\n"[Birincisi,] Qadın uşaq istəyəndə, [ikincisi,] nizamsız həyat tərzi sürən qadın alkoqollu içkinin təsiri altında kontraseptiv həbləri qəbul etməyi unudanda və nəhayət, kişi prezervativ taxmaqdan imtina edəndə".\nImage caption Qrenlandiyada abortlar 1975-ci ildən leqallaşdırılıb.\nZorakılıq və cinsi istismar\nQadın zorlandığına görə hamilə qalanda və ya ailəsindəki çətin vəziyyətə görə uşaq doğmamaq qərarına gəlirsə hamiləliyini poza bilər.\n"Abort etdirmək arzuolunmaz uşağı doğmaqdan daha yaxşıdır", - Qrenladiyanın cənubundakı kiçik bir şəhərdə sahə həkimi işləyən Lars Mosgaard deyir.\nQrenlandiyada zorakılığın sağlamlığa təsiri halları özünü vaxtaşırı göstərməkdədir.Hər 10 tələbədən biri anasının zorakılığa məruz qalmasının şahidi olub, Nordic Rifah və Sosial Məsələlər Mərkəzi bildirib.\nZorakılığın şahidi olmaqla yanaşı uşaqlar tez-tez zorakılığın qurbanı da olurlar.\n"Qrenlandiyada böyüklərin üçdə biri uşaqlıqda zorakılığın hansısa formasına məruz qalıb", - seksual istismarla mübarizəyə dair hökumət proqramına rəhbərlik edən Ditte Solbeck Danimarkanın Yayım şirkətinə bildirib.\nImage caption Qrenlandiya dünyada əhalisinin sıxlığı ən az olan ərazisidir - orada əhali sıxlığı göstəricisi 0,03 nəfər/kv.km təşkil edir\nKontrasepsiya vasitələri haqqında məlumatın azlığı\nKontraseptiv vasitələr pulsuz və əlçatan olsa da, onların istifadəsiylə bağlı vəziyyət fərqlidir.\n"Anam mənimlə seksual sağlamlıq barədə heç zaman danışmayıb, bəzi məlumatları məktəb dostlarımdan öyrənmişəm", - Piia BBC-yə deyib.\nŞimal Qütbü ətrafındakı ölkələrinin sağlamlığına dair beynəlxalq jurnalın bildirdiyinə görə, Qrenlandiyada ailələrdə seksual sağlamlıq mövzusunda söhbət aparmaq çətin və yersiz sayılır.\nImage caption Qrenlandiyada yerli əhali arasında alkoqolizm geniş yayılıb.\nDünyada ən yüksək intihar statistikası\nƏn yüksək abort statistikası ilə yanaşı Qrenlandiyada intiharların sayı da olduqca yüksəkdir: hər 100 min nəfərə 83 intihar hadisəsi düşür.\nQrenlandiyada intihar hallarının yarısı gənc kişilərin payına düşür.\n"Zorakılıq və istismar şəraitində böyüyənlər, bir qayda olaraq, intihara daha meyilli olurlar", - Qrenlandiyada bir neçə ildir ki, işləyən psixoloq Lars Pedersen deyir.\n1953-cü ildə Qrenlandiya Danimarka krallığının tərkibinə qatılıb, Danimarka dili adada rəsmi status alıb, o zamanadan bəri iqtisadiyyat və cəmiyyət dramatik dərəcədə dəyişib.\nQrenladiya əhalisinin 88 faizini təşkil edən aborigen inuit xalqı müasir cəmiyyətə uyğunlaşmaq və eyni zamanda mədəni irsini qorumaq yollarını tapmalı idi.\n"Qrenlandiya ənənəvi inuit cəmiyyəti quruluşundan müasir yaşayış qaydasına keçdi. Nəticədə alkoqol istehlakı, onun ardınca isə zorakılıq və seksual istismar halları da artmağa başladı, - Pedersen deyir. - Çoxlarının dost-tanışı arasında intihar edən kimsə var".\nImage caption Rəsmi mənbələrə əsasən, Qrenlandiyada orta hesabla hər üç böyükdən biri təhqiredici rəftara məruz qalıb.\nBəziləri düşünürlər ki, abortların sayını azaltmaq üçün hər abort halına görə cərimə ödənməlidir.\nDigərləri qeyd edirlər ki, abort etdirən qadınlar bunu abort əməliyyatının pulsuz olduğuna görə etmir.\nMisal üçün, abort əməliyyatının eyni dərəcədə "yüngül" olduğu Danimarkada abort statistikası (hər 1000 qadına 12 əməliyyat) Qrenlandiyadan xeyli aşağıdır.\nQrenlandiyada işləmiş norveçli həkim Johanne Sundby hesab edir ki, abort əməliyyatı pulsuz olmalıdır: "Əks halda ucuz və təhlükəli abort xidməti təklif edən qara bazar əmələ gələcək".\nImage caption Kukla layihəsinin məqsədi yeniyetmələr arasında arzuolunmaz hamiləlik və cinsi yolla yayılan xəstəlik hallarının qarşısını almaqdır.\nQrenlandiyada gənclər 14-15 yaşından cinsi əlaqədə olmağa başlayırlar; statistikaya görə 15 yaşlıların 63 faizi mütəmadi cinsi əlaqədə olur.\nHökumətin təşəbbüsü ilə məktəblərdə həyata keçirilən "Kukla Layihəsi" yeniyetmələrə gənc yaşlarda uşaq doğmağın fəsadlarını izah edir.\nBu layihənin məqsədi yeniyetmələr arasında arzuolunmaz hamiləlik və cinsi yolla yayılan xəstəlik hallarının sayının azaldılması, kontraseptiv vasitələrdən istifadə barədə məlumatın təmin edilməsidir.\nQrenlandiyada abort məsələsinə qadınların yüngül yanaşdığı fikriylə Stine Broene razı deyil.\n"Qadınların əksəriyyəti üçün aborta qərar vermək ağır bir məsələdir, - o deyir. - Mən elə bir qadın görməmişəm ki, aborta yüngüllüklə yanaşsın, sadəcə, çoxları bu mövzuda danışmağı sevmirlər. Bəzi həkimlər isə bunu laqeydlik kimi yozur."\n"Biz bu problemə fərqli bucaqdan baxmalıyıq, - Lars Pedersen hesab edir. - Əsas diqqət arzuolunmaz hamiləliyə şərait yaradan zorakılıq və istismar hallarının qarşısının alınmasına verilməlidir".


Bayraqdar açılış nitqində Şuşa mesajı verdi » Butov.az\nTarix : 26-05-2022, 12:41\nTək millət, iki dövlət olaraq qardaşlığımız bir neçə dəfə sınandı və hər dəfə könül bağımız daha da gücləndi. Qarabağ qardaşlığımızın zirvəsidir.\nButov.az Axar.az-a istinadən xəbər verir ki, bunu “Baykar” şirkətinin texniki direktoru və “TEKNOFEST” Aerokosmik və Texnologiya Festivalının İdarə Heyətinin sədri Səlcuq Bayraqdar “TEKNOFEST Azərbaycan”ın açılışında deyib.\n“Dost dar gündə tanınar” deyən Bayraqdar bildirib ki, Azərbaycan və Türkiyə pis gündə də, yaxşı gündə də birlikdədir və hər zaman olacaq:\n“Bəxtiyar Vahabzadənin dediyi kimi, bizlər ət və dırnaq kimi ayrılmaz qardaşıq.\n"Teknofesti uşaqların və gənclərin xəyallarımın önündən məhdudiyyət olmamaması üçün həyata keçiririk. Türk qırıcıları əzmi ilə nələr edəcəyini bütün dünyaya nümayiş etdirəcək. Şuşaya, can Azərbaycanın hər bir yerinə salamlarımı çatdırıram”, - deyə Səlcuq Bayraqdar qeyd edib.\nƏrdoğandan açıqlama: Gələn il Azərbaycandan...\nDr. Müqəddəs Sancar və Səlcuq Bayraktar.\nTürkiyə səfirindən Azərbaycan gənclərinə ÇAĞIRIŞ


"Azərbaycan dövləti və xalqı ərazilərə həyat qaytarmaqla..." - MÜSAHİBƏ » www.DIASPOR.info\n"Azərbaycan dövləti və xalqı ərazilərə həyat qaytarmaqla..." - MÜSAHİBƏ\n14-09-2021, 09:00 | Baxılıb: 15\nDiaspor info-ya YAP İdarə Heyətinin üzvü, Milli Məclisin deputatı Ramin Məmmədovun yap.org.az saytına verdiyi müsahibəni təqdim edir:\n- Ramin müəllim, Vətən müharibəsinin ildönümü ərəfəsindəyik. Müharibə şübhəsiz ki, çox böyük dəyişikliklərə səbəb oldu. Sizcə, ötən bir ilə nəzər salanda hansı əsas məqamları qeyd etmək olar?\n- Müzəffər Ali Baş Komandanın rəhbərliyi altında Vətən müharibəsində Azərbaycan xalqının və ordusunun qazandığı tarixi zəfərin əhəmiyyətini bir çox aspektdən qiymətləndirmək mümkündür. İlk növbədə, əlbəttə ki, Azərbaycan ədaləti bərpa etdi, 30 illik işğala son qoydu. Bu, yeni bir tarixi mərhələnin başlaması deməkdir. Azərbaycan xalqı üçün bu qələbənin mənəvi-psixoloji əhəmiyyəti olduqca yüksəkdir. Yüzminlərlə məcburi köçkün 30 ildən sonra öz doğma torpağına qayıtmaq imkanı əldə etdi. Şübhəsiz ki, hər bir müharibə həm də yeni iqtisadi və geosiyasi reallıqların yaranması ilə nəticələnir. Bu, daha yaxşı perspektivlər və ya daha çətin şərtlər də ola bilər. Bu mənada, Azərbaycanın müharibədə qazandığı zəfərin əhəmiyyəti həm də ondan ibarətdir ki, bütün Cənubi Qafqazın tarixində yeni bir mərhələnin - əməkdaşlıq, inkişaf, sülh və sabitlik dövrünün başlaması üçün heç vaxt olmadığı qədər əlverişli şərtlər formalaşıb. Regionda kommunikasiyaların açılması, iqtisadi əlaqələrin bərpası, qarşılıqlı faydalı əməkdaşlıq zəncirinin qurulması – bütün bunlar nəinki Azərbaycanın, eləcə də regionun bütün xalqlarının, bölgədə fəal siyasət yürüdən böyük dövlətlərin də maraqlarına cavab verir. Bu, kifayət qədər yeni bir konfiqurasiyadır. Tarixən maraqların konfrontasiya məkanı kimi tanınan bir coğrafiyada indi fərqli bir reallıq mövcuddur. Təsadüfi deyil ki, Azərbaycanın təklif etdiyi gündəliyi bir çox ölkələr dəstəkləyir. Son günlər Ermənistandan səslənən bəzi mesajlar da onu deməyə əsas verir ki, İrəvanda da reallığı müəyyən dərəcədə düzgün qiymətləndirmək meylləri var.\nAzərbaycan Prezidentinin də dəfələrlə qeyd etdiyi kimi, artıq Dağlıq Qarabağ münaqişəsi anlayışı tarixə qovuşub. Əslində, cənab Prezidentin söylədiyi bu fikir yeni geosiyasi və tarixi reallıqların məğzini daha dərindən anlamağa imkan verən dərin siyasi məzmuna malik ciddi bir tezisdir. Elə bir tezis ki, Cənubi Qafqazdakı proseslərin bütün aktorları bu tezisi yeni situasiyanın formulu kimi qəbul edirlər. Hesab edirəm ki, biz müharibədən sonrakı dövrü bugünkü siyasi, iqtisadi, hərbi, demoqrafik şərtlər kontekstində təhlil etsək, gələcək haqqında nikbin düşünmək üçün nə qədər ciddi əsasların olduğunu daha aydın görə bilərik. Bugünkü situasiya birdən-birə formalaşmayıb, məhz Azərbaycan Prezidentinin illər ərzində apardığı düşünülmüş siyasət regionda hərbi, siyasi və iqtisadi balansı Azərbaycanın xeyrinə dəyişdi, həm də bir neçə dəfə. Digər tərəfdən, məhz dövlət başçımızın həyata keçirdiyi xarici siyasət kursu bizim dünyada etibarlı tərəfdaş kimi tanınmağımıza səbəb oldu. Çoxqütblü dünyanın formalaşmaqda olduğu, bir çox böyük dövlətlərin maraqlarının müxtəlif coğrafiyalarda toqquşduğu, ümumiyyətlə, beynəlxalq münasibətlərdə etibarın xeyli dərəcədə sarsıldığı indiki mərhələdə Azərbaycanın belə bir imic qazanmasının nə qədər çətin, eyni zamanda, nə qədər vacib olduğunu izah etməyə yəqin ki, ehtiyac yoxdur. Müharibə dövründə baş verən bir çox hadisələr, müxtəlif dövlətlərin məsələyə münasibəti, habelə beynəlxalq təşkilatlar çərçivəsində aparılan bəzi müzakirələrin nəticələrini təhlil edərkən, bir daha əmin oluruq ki, Azərbaycanın xarici siyasət strategiyası kifayət qədər dəqiq hesablamalar əsasında qurulub. Bir daha vurğulamaq istərdim ki, beynəlxalq münasibətlərin indiki mürəkkəb şərtlərində buna nail olmaq çox çətindir.\n- Müharibədən sonra Azərbaycan işğaldan azad olunmuş ərazilərdə böyük quruculuq işlərinə başlayıb. Azərbaycan Prezidenti işğaldan azad olunmuş ərazilərə mütəmadi səfərlər edir, bu prosesi bilavasitə diqqət mərkəzində saxlayır. Necə düşünürsüz, işğaldan azad olunmuş ərazilərin bərpası Azərbaycana siyasi anlamda hansı yeni dividentlər gətirəcək?\n- İşğaldan azad olunmuş ərazilərdə cənab Prezidentin rəhbərliyi altında həyata keçirilən bərpa-quruculuq işləri bu torpaqların əsl sahiblərinin kim olduğunu bir daha dünyaya nümayiş etdirir. Keçmiş məcburi köçkünlərin öz torpaqlarına qayıtması, 30 il işğal altında qalmış ərazilərdə həyatın yenidən canlanması Azərbaycan xalqı üçün son dərəcə mühüm əhəmiyyətə malik bir məsələdir. Bu tarixi proseslərin və xeyli dərəcədə də Azərbaycana 90-cı illərdə rəhbərlik etmiş bəzi siyasi qüvvələrin bizə miras buraxdığı ağrılı bir problemin həlli deməkdir. Bu, Azərbaycanın gündəminin dəyişməsi deməkdir. Lakin bu həm də o deməkdir ki, heç bir işğal, təcavüz Azərbaycan xalqının iradəsini, əzmini sındıra bilməz. Əlbəttə ki, bərpa-quruculuq işlərindən sonra Azərbaycan iqtisadiyyatı üçün əlavə gəlir mənbələri yaranacaq, dövlətimizin gücünün artmasına imkan verən yeni resurslar mövcud olacaq. Bir çox iqtisadi, sosial, demoqrafik problemlərin həlli üçün daha yaxşı şərtlər formalaşacaq. Ən mühüm məsələlərdən biri isə bundan ibarətdir ki, Azərbaycan dövləti və xalqı işğaldan azad olunmuş ərazilərə həyat qaytarmaqla dünyaya çox önəmli bir mesaj verəcək. Çünki bu proses həm də bizim nələrə qadir olduğumuzu, Azərbaycan dövlətinin gücünü dünyaya bir daha nümayiş etdirmək imkanıdır. Vətən müharibəsində Azərbaycan ordusunun qazandığı qələbə bu gün dünyanın bir çox beyin mərkəzlərində təhlil olunur, öyrənilir. Azərbaycan kimi kiçik ölkələrin dünyanın marağını cəlb edən hərbi uğurlara nail olmasına dair çox az fakt var. Bu mənada bizim qələbəmizin miqyası kifayət qədər böyükdür. Hesab edirəm ki, işğaldan azad olunmuş ərazilərin bərpası istiqamətində gedən işlərin keyfiyyəti və sürəti bizim daha bir nümunə ortaya qoya biləcəyimizi proqnozlaşdırmağa əsas verir. Qısa müddətdə bu ərazilərdə infrastrukturun bərpası istiqamətində çox böyük işlər görülüb. Təkcə Füzulidə yeni hava limanının açılması dövlətin bu istiqamətdə fəaliyyətinin miqyasını qiymətləndirmək üçün kifayətdir. Regionun nəqliyyat infrastrukturunun bu qədər sürətlə qurulması onu göstərir ki, qarşıda çox ciddi hədəflər var, bu hədəflərə nail olmaq üçün resurslar da, siyasi iradə də mövcuddur.\n- Sizin də qeyd etdiyiniz kimi, Azərbaycanın qarşısında bu gün böyük hədəflər, vəzifələr var. Necə düşünürsünüz, bu hədəflərə nail olmaq üçün Azərbaycan gənclərinin üzərinə hansı vəzifələr düşür?\n- 44 günlük Vətən müharibəsində qazanılmış tarixi zəfərdə Azərbaycan gəncliyinin imzası var. Cənab Prezident də öz çıxışlarında dəfələrlə vurğulayıb ki, bu tarixi qələbədə böyük qəhrəmanlıq və şücaət göstərən oğullarımız, əsasən, gənclər idi. Gənclərin vətənpərvərlik ruhunda tərbiyə olunması Azərbaycan dövlətinin gənclər siyasətinin prioritet istiqamətlərindən biridir. Möhtərəm Prezidentimiz yeni təyin olunan gənclər və idman nazirini qəbul edərkən də qeyd etdi ki, İkinci Qarabağ müharibəsindəki parlaq tarixi Qələbəmiz gənclərin tərbiyə işində əsas rol oynamalıdır. Hesab edirəm ki, bu fikir Azərbaycan gəncliyinin fəaliyyətinin, həyata baxışının əsas motivini təşkil edəcək. Bugünkü gəncliyin bəxti həm də onda gətirib ki, onlar qalib ölkənin vətəndaşlarıdırlar. Bu, tarixi kontekstdə baxdıqda böyük üstünlükdür, eyni zamanda, gələcək üçün həm də böyük məsuliyyətdir. Çünki bayaq da vurğuladığımız kimi, bizim qarşımızda böyük hədəflərimiz var. Hər bir Azərbaycan gənci bu hədəflərə nail olmağa öz töhfəsini verməlidir. Bunun üçünsə qazandığımız zəfərin əhəmiyyətini, miqyasını, yaratdığı yeni reallıqları düzgün təhlil edib qiymətləndirməyi bacarmalıdırlar. Azərbaycan Prezidentinin söylədiyi fikirlər əslində müharibədən sonrakı dövr üçün dövlət gənclər siyasətinin mahiyyətini ifadə edir. Hər bir Azərbaycan vətəndaşı, xüsusilə də gənclər dövlətimizin daha da güclü olması, sosial-iqtisadi inkişafı, hərbi qüdrətinin artması, beynəlxalq nüfuzunun yüksəlməsi üçün bütün imkanlarından istifadə etməlidir. Hansı sahədə çalışmağın, hansı peşə sahibi olmağın o qədər də əhəmiyyəti yoxdur. Ən əsas məsələ özünü qalib ölkənin vətəndaşı kimi hiss etmək və həyatını buna uyğun qurmağı bacarmaqdır.скачать dle 10.6фильмы бесплатно


Bir bitkinin ucunu kök salmaq: Bitki təbəqəsini necə təbəqələşdirməyi öyrənin - Yeni\nİpucu Kökləndirmə Nədir - Bitkilərin İpucu Layer Köklənməsi haqqında məlumat əldə edin\nBağlarımızda böyüyən və yaxşı məhsul verən bir bitki tapdığımızda, o bitkinin daha çoxunu istəməyimiz təbiidir. İlk təkan başqa bir bitki almaq üçün yerli bağ mərkəzinə üz tutmaq ola bilər. Bununla birlikdə, bir çox bitki öz bağlarımızda yayılaraq çoxaldıla bilər və bu bizə pul qazandırır və bu üstünlük verilmiş bitkinin dəqiq bir kopyasını istehsal edir.\nBitkiləri bölmək, ən çox bağbanın tanıdığı bitki yayılma üsuludur. Yenə də bütün bitkilər ana və ya daylily kimi sadə və müvəffəqiyyətlə bölünə bilməz. Bunun əvəzinə odun çalıları və ya qamış daşıyan meyvələr uc qoyma kimi laylama texnikaları ilə vurulur. Ucu qatlama məlumatları və ucu qatının necə yayılacağına dair təlimatlar üçün oxumağa davam edin.\nTip Rooting nədir?\nAna Təbiət bir çox bitkiyə zərər verdikdə bərpa olunma və təkbaşına çoxalma qabiliyyəti bəxş etdi. Məsələn, fırtınadan düzəldilmiş və bükülmüş odun kökü, kökündən və ucundan torpaq səthinə toxunduğu yerdən kök salmağa başlaya bilər. Bu təbii təbəqələşmə prosesidir.\nMoruq və böyürtkən kimi qamışqabağı meyvələr də təbii təbəqə ucları ilə çoxalır. Bastıqları uçlarının kök saldığı torpaq səthinə toxunmaq üçün aşağı tağlayaraq yeni bitkilər əmələ gətirir. Bu yeni bitkilər inkişaf etdikdə və böyüdükdə, ana bitki ilə əlaqəli olur və ondan qida və enerji alır.\nKeçən yay bu sərt fırtına nəticəsində düzəldilmiş iki yaşlı süd otu bitkisində baş verən bu təbii təbəqə təbəqə prosesini izlədim. Bir neçə həftə sonra yerə düzəldilmiş gövdələri kəsib çıxartmağa getdiyim zaman, tez-tez uclarının valideyndən qalan şeylərdən bir neçə metr aralıda kök saldığını anladım. Əvvəlcə dağıdıcı bir fırtına olduğunu düşündüyüm şey, əslində monarx dostlarım üçün mənə daha çox südlü bitki bəxş etdi.\nBitkilərin Layer Köklənməsi\nBitkilərin yayılmasında, bağlarımız üçün daha çox bitki yaratmaq üçün bu təbii uc ucunu laylama sağ qalma mexanizmini təqlid edə bilərik. Bitkilərin ucu qatında kök atması ən çox böyürtkən, moruq və gül kimi qamış yetişdirən bitkilərdə istifadə olunur. Bununla birlikdə, hər hansı bir odun və ya yarı oduncaq növü, bitkinin ucunu kök salmaq üçün bu sadə üsulla çoxala bilər. Burada təbəqənin yayılmasını necə göstərmək olar:\nBahardan yazın əvvəlinə, cari mövsümün böyüməsi olan bitkinin qamışını və ya sapını seçin. Bitki tacından təxminən 1-2 fut (30.5-61 sm.) Məsafədə 4-6 düym (10-15 sm.) Dərinlikdə bir çuxur qazın.\nSeçilən qamışın ucundakı bitkiləri kəsin və ya uc laylaması üçün gövdə. Sonra gövdəni və ya qamışı aşağı tağlayın ki, ucu qazdığınız çuxurda olsun. Lazım gələrsə, yaşıllaşdırma sancaqları ilə təmin edə bilərsiniz.\nSonra, bitkinin ucu basdırılmış, lakin hələ də ana bitki ilə əlaqəli olan çuxuru torpaqla doldurun və hərtərəfli sulayın. Müvafiq nəm olmadan kök atmayacağı üçün ucu qatını gündəlik sulamaq vacibdir.\nAltı-səkkiz həftədə, laylı ucdan yeni bir böyümənin görünməyə başladığını görməlisiniz. Bu yeni bitki, böyümək mövsümünün qalan hissəsi üçün ana bitkinin yanında qala bilər və ya yeni bitki kifayət qədər kök əmələ gətirəndə orijinal kök və ya qamış kəsilə bilər.\nƏgər ana bitkiyə bağlı qalmasına icazə versəniz, ana bitkisinin suyu, qidası və enerjisi tükənməməsi üçün hər ikisini ayrı bitki kimi sulayın və mayalandırın.\nSadə qat aşağı böyüyən, çevik bir sapı yerə əyməklə həyata keçirilə bilər. Qalan 6 ilə 12 düym torpaqdan yuxarıda qalan hissəsini torpaqla örtün. Ucu şaquli bir vəziyyətə bükün və yerdə oturun (şəkil 1). Kəskin döngə tez-tez kök salmağa səbəb olacaq, lakin əyilmiş budağın alt tərəfini yaralamaq da kömək edə bilər. Sadə təbəqə az böyüyən budaqları olan əksər bitki üzərində edilə bilər. Sadə təbəqə ilə yayılan bitki örnəklərinə tırmanma gülləri, forsythia, rhododendron, hanımeli, ağacı, azalea və mum mersini daxildir.\nSadə təbəqə yatmaqda olan bir budaqdan istifadə edərək baharın əvvəlində və ya yetkin bir budaqdan istifadə edərək yayın sonunda edilə bilər. Periyodik olaraq kifayət qədər nəmlik və köklərin əmələ gəlməsini yoxlayın. Transplantasiya üçün qatın çıxarılmasına hazır olana qədər bir və ya daha çox mövsüm çəkə bilər.\nŞəkil 1. Sadə laylaşdırma.\nGizli Bitki Şlamlarının Təbliğat Məsləhətləri Heç kim Sizə Deyə bilməz!\nBugünkü videoda qapalı bitkilərin və ya ev bitkilərinin şlamlardan çoxaldılması və cücərmə dərəcəsi zəif olan soğan və köri yarpağı kimi cücərmə toxumlarının üç sirrini bölüşürük. Bu texnikanı istifadə edərək pothos, betel yarpağı və digər bir çox ev bitkisi kimi bitkiləri asanlıqla çoxaltmaq olar.\nŞlamların yayılması üçün bu plastik qutu kimi bir qapağa ehtiyacınız var, bundan sonra bizə lazım olacaq yaşıl yosun. Yaşıl yosun toz halına gətirdiyiniz torba yosunundan fərqlənir və tez-tez qazma qarışıqlarında istifadə olunur. Yaşıl yosun birbaşa mənbədən alınır və kök şlamlarına çox su tutmaq üçün gözəl bir vasitədir. Qutunu 2-3 düym yaşıl yosunla qatın, hərtərəfli sulayın. Şlamlarınızı əkmədən əvvəl yaşıl mamır suyunu bir-iki saat çəksin. Etməli olduğunuz tək şey yaşıl mamırın içərisindəki şlamların düyünlərini basdırmaq və qutunun qapağını bağlamaq, havanın möhkəm olmasıdır. Buradakı əsas şey bu şlamların kökündən çıxmasına kömək edən bu mühitdə nəmlik yaratmaqdır. Qutunu kölgəli bir yerə və ya tam günəş altında olmayan süzülmüş yüngül qozaya qoyun. Bitki kök saldıqdan sonra torf yosunu və perlit ilə daha kiçik qablarda əkib böyüdükcə qaba əlavə edə bilərsiniz.\nŞlamların yaşıl yosunla doldurulmuş qaba qoyulması Kökləri ortaya çıxdıqdan sonra qabda şlamlar\nBurada şlamları kökləmək üçün kiçik bir plastik qabdan istifadə edəcəyik. Çiyələk, baqqal mağazalarında yaban mersini satdıqları plastik qablardan, hətta qabyuyan tabletləri olan qablardan da istifadə edə bilərsiniz. Mükəmməl və ucuz bir yaşıl ev düzəldirlər. Konteynerinizə dibçək qarışığı əlavə edin, dibçək mühitini yaxşıca sulayın. Budur, cücərmə dərəcəsi çox aşağı olan köri yarpağı toxumlarını əkirik. Ekimdən sonra bir yaşıl ev effekti yaratmaq üçün bütün nəmləri tutmaq üçün plastik qabı uzanan sarğı ilə örtəcəyik. Bir neçə gündən sonra toxumların cücərdiyini və kiçik fidanların meydana çıxdığını görəcəksiniz. Daha sonra fidanları kiçik qablarda qablaşdırmaq olar.\nKöri yarpağı toxumları əkilmişdir İstixana effekti yaratmaq üçün sarğı sarğı ilə örtülmüşdür\nOdunlaşmış şlamları yaymaq üçün hər hansı bir ərzaq mağazasında tapa biləcəyiniz plastik fincanlardan istifadə edirik. Fincanın dibində bir dəlik açın və qablaşdırma vasitənizlə doldurun. Yalnız torf yosunu və perlit qarışığı istifadə edirik. Fesleğen şlamları oduncaq olduğundan, onu biraz yaralayacaq, yaxşı nəmləndirəcəyik, kök hormonuna batıracağıq və sonra plastik fincan qabına əkəcəyik. V və ya Y şəkilli şlamlar həqiqətən yaxşıdır və etməyiniz lazım olan şey onları əkməkdən əvvəl ağacın kəsilməsinin içini açmaq üçün onları çapmaq və ya ətini çıxarmaqdır.\nŞlamlar üçün kök kök Odunlu şlamların əkilməsi\nQırmızı İpək Bitkilərini necə yaymaq olar\nQırmızı uclu fotiniya (Photinia x fraseri) ümumi adını ilk növbədə gövdələrin uclarında meydana gələn gənc yarpaqlarının parlaq, qırmızımsı rənglənməsi ilə qazandı. ABŞ-ın Kənd Təsərrüfatı Departamentinin 7-dən 9-dək bitki müqavimət zonalarında geniş əkilir, burada geniş həyətlərdə bir çalı və ya çəpər kimi istifadə olunur. Qırmızı uclu fotiniya hibrid bir növdür və canlı toxum istehsal edə bilməz, buna görə vegetativ şəkildə çoxalır. Yayın sonlarında etibarlı şəkildə alınan yarı sərt ağac şlamları, lakin köklü hormonla müalicə olunmalı və uğurlu bir nəticə əldə etmək üçün düzgün şərtlərdə saxlanılmalıdır.\nQıçların və yarpaqların nəmlənməsini təmin etmək üçün şlamları toplamadan əvvəl gecə qırmızı uclu fotiniyanı 4 düym dərinliyə qədər sulayın. Növbəti səhər gün hələ sərin və nəmli olduqda işə başlayın.\n3-5 inçlik bir plastik qabı yarım qaba üyüdülmüş torf yosunu və yarım perlit qarışığı kimi steril mühitlə doldurun. Torf yosunu kökələn kimi orta nəmləndirin. Tutulmuş havanı çıxarmaq üçün mühiti yavaşca bərkidin.\nBıçaqları bir cüt iti budama qayçısında təmizləyin. Bıçaqları beş dəqiqə 50-50 sürtünmə spirt və su həllində isladın. Onları isti suyun altında yuyun və bıçaqları təmiz bir kağız dəsmal ilə qurulayın.\nQırmızı uclu fotiniya kolunun üstünə yaxın bir kəsik yeri tapın. Uşağında bolca yarpağı olan və çiçəyi və ya meyvəsi olmayan, sağlamlığı 4-6 düym olan bir kök axtarın. Böcək zədələnməsi, stres və ya xəstəlik əlamətləri olan gövdələrdən çəkinin.\nQırmızı uclu fotiniya sapının ucundan 4-6 düym aralığında ölçün və təmizlənmiş budama qayçılarını istifadə edərək yarpaqların iki dəsti arasında ortada kəsin. Yarpaqların dibində yerləşən qovşaqları aşkar etmək üçün yarpaqların alt dəstlərini kəsin.\nKökün yarpaqsız hissəsini yüzdə 0,8 faiz ABB kök kök hormonu tozuyla tozlayın. Hormonu tətbiq etmək üçün bir pambıq çubuq və ya kiçik, təmiz bir boya fırçası istifadə edin. Artıq tozu boşaltmaq və çıxarmaq üçün sapı yumşaq vurun.\nNəmləndirilmiş mühitdə qırmızı uclu fotiniya kəsilməsinin yarpaqsız hissəsini tutacaq qədər dərin bir əkin çuxuru düzəldin. Hormon tozunu sürtməməyə diqqət yetirərək kəsiyi dəliyə diqqətlə daxil edin. Kəsəni dik tutun və mühiti gövdəyə bərkidin.\nQırmızı uclu fotiniya kəsmə ətrafında miniatür istixana yaratmaq üçün qazanı yayılma günbəzi ilə örtün. Qazanı birbaşa günəş işığı olmayan parlaq, yüngül bir kölgəli bir yerə qoyun.\nYarpaqları nəmləndirmək üçün hər gün qırmızı uclu fotiniya kəsdirin. Gündəlik böyüyən mühitin nəm səviyyəsini yoxlayın və yalnız səthin altında quru hiss olunduqda su əlavə edin. Torpağın nəmli olmasına icazə verməyin, çünki kəsmə çürüyə bilər.\nTəxminən iki ilə beş ay ərzində kökləri qırmızı uclu fotiniya kəsmə bazasında yüngülcə çəkərək yoxlayın. Köklərin hələ formalaşmadığını göstərən hərəkət üçün hiss edirəm. Kəsmə köklü hiss olunduqda kəsmə qablaşdırma ilə doldurulmuş yeni bir əkinçiyə nəql edin.\nİlk qışında həftəlik bir qarış su ilə soyuq bir çərçivədə qırmızı uclu fotiniya kəsimini böyüdün. Son şaxtadan sonra baharda asidik, tez quruyan torpaq ilə günəşli bir yatağa köçürün. Təxminən 10 fut aralığında çoxlu kolları ayırın.\nVideoya baxın: Çam Bitkisi - Salon Çamı Araucaria Bakımı ve Çoğaltımı\nİpucu Kökləndirmə Nədir - Bitkilərin İpucu Layer Köklənməsi haqqında məlumat əldə edin...


Naxçıvanın Bakıdakı Daimi Nümayəndəliyində muxtar respublikanın yaradılmasının 96-cı ildönümünə həsr olunmuş tədbir olub - serqqapisi.az\nNəşr edilib 08.02.2020 09:05 |\nFevralın 7-də Naxçıvanın Bakıdakı Daimi Nümayəndəliyində Naxçıvan Muxtar Respublikasının yaradılmasının 96-cı ildönümünə həsr olunmuş tədbir keçirilib.\nNümayəndəliyin rəhbəri Bəxtiyar Əsgərov tədbiri açaraq Naxçıvanın muxtariyyətinin böyük tarixi, hərbi-siyasi və diplomatik mübarizələrin nəticəsi kimi meydana çıxdığını, gərgin, çətin, eyni zamanda şərəfli bir yol keçdiyini bildirib.\nVurğulanıb ki, ümummilli lider Heydər Əliyevin bu müdrik fikirləri bütün dövrlər üçün ciddi aktuallıq kəsb edir: “Naxçıvanın muxtariyyəti tarixi nailiyyətdir, biz bunu qoruyub saxlamalıyıq. Naxçıvanın muxtariyyəti Naxçıvanın əldən getmiş başqa torpaqlarının qaytarılması üçün ona xidmət edən çox böyük amildir. Biz bu amili qoruyub saxlamalıyıq”.\nQeyd edilib ki, ümummilli lider Heydər Əliyevin siyasi xəttinin layiqli davamçısı Prezident cənab İlham Əliyev Azərbaycanın ayrılmaz tərkib hissəsi olan Naxçıvan Muxtar Respublikasının inkişafına hər zaman böyük həssaslıqla yanaşıb, zəngin mədəniyyətə, çoxəsrlik dövlətçilik ənənələrinə malik bu qədim diyarın muxtariyyət tarixinin öyrənilməsinin və təbliğinin zəruriliyini mühüm vəzifə kimi qarşıya qoyub.\nBildirilib ki, ötən dövr ərzində ölkəmizdə muxtariyyətin möhkəm siyasi və hüquqi bazası formalaşıb, eyni zamanda Naxçıvan böyük bir inkişaf yolu keçib. Naxçıvanın muxtariyyət statusu bu bölgənin taleyində, onun ərazisinin qorunub saxlanmasında və təhlükəsizliyinin təmin edilməsində çox mühüm rola malikdir.\nDaimi nümayəndəliyin rəhbəri qeyd edib ki, 1995-ci ildən etibarən Naxçıvanda həyata keçirilən hərtərəfli quruculuq siyasəti ulu öndər Heydər Əliyevin dövlətçilik konsepsiyasına əsaslanıb. Naxçıvan Muxtar Respublikası həm sosial-iqtisadi inkişaf, həm də muxtar dövlət quruculuğu baxımından regionun və dünyanın analoji siyasi sistemlərinə nümunədir, inkişafın Naxçıvan modeli artıq müstəqil Azərbaycanın tarixinə qızıl hərflərlə yazılıb. Ötən 96 il ərzində bu qədim diyarın sosial-iqtisadi sahədə böyük inkişafa nail olması, əhalinin həyat şəraitinin və güzəranının əhəmiyyətli dərəcədə yaxşılaşması, inkişafın əhali artımına və məskunlaşmaya da öz təsirini göstərməsi bu günədək qazanılan mühüm uğurlardandır.\nTədbir şair-dramaturq İftixar Piriyevin Naxçıvan Muxtar Respublikasının 96 illiyi münasibətilə ərsəyə gətirdiyi “Nurlu Naxçıvan” poeması əsasında müəllifin hazırladığı eyniadlı bədii sənədli filmin nümayişi ilə davam etdirilib.


Azərbaycan, Türkiyə, Gürcüstan XİN rəhbərləri Dağlıq Qarabağ münaqişəsinin tezliklə həll olunmasının vacibliyini vurğulayıblar\nSiyasət 29 Mart 2013 13:03 (UTC+04:00)\nAzərbaycan, Bakı, 29 mart /Trend, müxbir E.Tariverdiyeva/\nAzərbaycan, Türkiyə və Gürcüsta XİN rəhbərləri birgə komyunuke qəbul ediblər. Sənəddə növbəti dəfə Dağlıq Qarabağ münaqişəsinin tezliklə həll olunmasının vacibliyi qeyd edilib. Trend-in məlumatına görə, bu barədə cümə günü Azərbaycan XİN-in rəsmi saytında yerləşdirilən məlumatda deyilir.\nÖtən gün Azərbaycan, Türkiyə, Gürcüstan XİN rəhbərləri Elmar Məmmədyarov, Əhməd Davudoğlu və Mayya Pancikidze Batumidə baş tutan üçtəfəfli görüşdə iştirak ediblər.\nXİN rəhbərləri birgə komyunukedə siyasi dialoq və konkret üçtərəfli layihələrin həyata keçirilməsi üçün yeni platforma qismində yeni formatda regional əməkdaşlığın əhəmiyyətini qeyd ediblər.\nTərəflər görüşün iştirakçı ölkələrinin suverenliyinə və ərazi bütövlüyünə qəti dəstəklərini bir daha bəyan ediblər və suverenliyə, ərazi bütövlüyünə və beynəlxalq səviyyədə tanınan dövlət sərhədlərinin pozulmamasına hörmət əsasında Azərbaycanın Dağlıq Qarabağ regionu və Gürcüstanın Abxaziya və Sxinvali regionu ətrafında münaqişələrin sülh yolu ilə tezliklə nizamlanmasının vacibliyini qeyd ediblər. Bununla belə, komyunukedə qaçqınların təhlükəsiz və layiqli şəkildə qayıtması və insanların yaşadıqları ərazidə daxili yerdəyişməsinin zərurəti qeyd edilib.\nSənəddə bildirilir ki, həmçinin fəaliyyətin müxtəlif sahələrində praktiki əməkdaşlıq və konkret üçtərəfli layihələr regional inteqrasiya və siyasi birliyin dərinləşməsi üçün möhkəm zəmin ola bilər.\nXİN rəhbərləri komyunukedə tərəflər arasında iqtisadi və işgüzar əlaqələrin möhkəmləndirilməsinin vacibliyi qeyd ediblər və 2013-cü ilin mayında Qəbələdə keçiriləcək üçüncü Azərbaycan-Türkiyə-Gürcüstan biznes forumun başlanılmasını alqışlayıblar.\nTərəflər, həmçinin üçtərəfli əməkdaşlığın uğurlu nümunəsi qismində Bakı-Tbilisi-Qars dəmir yolu layihəsinin həyata keçirilməsinin vacibliyini qeyd ediblər. Bu layihənin həyata keçirilməsi üç ölkənin iqtisadi inkişafına yardım edəcək və regionu Avropa və Asiyanı birləşdirən nəqliyyat dəhlizinin əsas hissəsi olmaq üçün beynəlxalq əhəmiyyətin yeni səviyyəsində təmsil edəcək.\nXİN rəhbərləri Bakı-Tbilisi-Ceyhan neft kəməri layihəsinin və Bakı-Tbilisi-Ərzurum qaz kəməri layihəsinin uğurla həyata keçirilməsinin, o cümlədən enerji resurslarının beynəlxalq bazarlara tədarükü üzrə yeni birgə layihələrinin başlanmasının vacibliyini təsdiq ediblər.\nTərəflər tranzit, enerji dəhlizi layihələrinin inkişaf perspektivlərini, həmçinin alternativ və bərpa olunan enerji mənbələrinin istifadəsini öyrənməyə hazır olduqlarını bildiriblər.


Nazirin qatıldığı videokonfransda Azərbaycanın adı səhv yazılıb? - AÇIQLAMA » Memur.az\nTarix : 19-05-2020, 18:37 | Bölmə: musahibe\nSəhiyyə Naziri Oqtay Şirəliyevin çıxışı zamanı qarşısına qoyulan lövhəcikdə “Azərbaycan” sözünün yazılışı sosial şəbəkələrdə müzakirələrə səbəb olub.\nOxu.Az xəbər verir ki, sosial şəbəkələrdə yayılan məsələyə Səhiyyə Nazirliyi tərəfindən aydınlıq gətirilib.\nNazirlikdən bildirilib ki, ölkənin adının yazılışında səhv yoxdur:\n“Ümumdünya Səhiyyə Assambleyasının rəsmi dili fransızcadır. Buna görə də bütün rəsmi yazışmalar və ölkələrin adları da fransız dilində qeyd olunur. “Azərbaycan” sözü də bu dildə olduğu kimi yazılıb”.\nXatırladaq ki, Azərbaycanın Səhiyyə naziri Oqtay Şirəliyev pandemiya ilə əlaqədar Ümumdünya Səhiyyə Assambleyasının videokonfransında çıxış edib. Nazir çıxışında Azərbaycanda pandemiyanın səbəb olduğu vəziyyətdən danışıb. Bu zaman onun qarşısında qoyulan kiçik lövhəcikdə “Azərbaycan” sözünün düzgün yazılmaması diqqət çəkib.\n00:38 Zəncəfil koronavirusun müalicəsində effektivdirmi? - Ümumdünya Səhiyyə Təşk ...\n10:12 Türkiyə və Azərbaycan Səhiyyə nazirləri koronavirusu müzakirə etdilər\n00:43 Könül Xasıyeva səhiyyə naziri Oqtay Şirəliyevə müraciət etdi\n02:14 Səhiyyə Nazirliyi: 1 saylı Kliniki Tibbi Mərkəzin baş həkimi işdən çıxmaqla ...\n13:52 Oqtay Şirəliyev yaralılara baş çəkdi


Avropa üçün kabus ssenari:\nRusiya-Ukrayna gərginliyi atmosferində Avropanı qaz problemi ciddi narahat etməyə başlayıb. Məhz bu amil Avropanın Rusiyaya qarşı kəskin mövqedən çıxış etməsinə əngəl yaradır.\nTeleqraf.com xəbər verir ki, Avropa İttifaqı təbii qaz tədarükünün üçdə birini Rusiyadan təmin edir.\nRusiya qazının Avropaya axını dayandırılsa, bu, qitədə enerji böhranına səbəb ola bilər.\nQərb mətbuatının iddiasına görə, hazırda ABŞ tərəfi Rusiya qazının Avropaya axınının dayandırılması halında yaranacaq vəziyyəti analiz edir və çıxış yolları axtarır.\nAdının açıqlanmadığı ABŞ rəsmisi qeyd edib ki, Rusiya normal olaraq Ukrayna vasitəsilə Avropaya ildə 40 milyard kubmetr qaz tədarük edir, lakin bu yolla göndərdiyi qazın həcmini artıq iki dəfə azaldıb. Avropada istifadə olunan qazın təxminən üçdə birini təşkil edən Rusiya qazının tamamilə dayandırılmasının ağlasığmaz nəticələri hesablanır.\nRusiya enerjisinə dair “Klimat” kitabının müəllifi Thane Qustafson bildirib ki, hətta soyuq müharibənin qızğın çağında da Sovet İttifaqı qaz ixracını dayandırmayıb. 2009-cu ildə Rusiyanın Ukrayna ilə qazla bağlı ən şiddətli mübahisəsi zamanı yalnız bu ölkədən qazın nəqli müvəqqəti olaraq kəsilib. Amma təbii qazın kəsilməsi artıq ağlasığmaz bir imkan deyil.\nQustafson deyib: “Putin həqiqətən də qaz kranını bağlaya bilər. Sovet sələflərindən fərqli olaraq, Rusiya lideri qısa bir enerji şokunun maliyyə tərəfini qarşılaya bilər”.\nRusiya qaz silahından istifadə etsə, Qərbə nə qədər ziyan vuracaq?\nAvropanın qalan hissəsi 2009-cu ildə olduğu kimi Ukrayna ərazisindən keçən qazla məhdudlaşsaydı, o qədər də sıxıntılı olmazdı.\nBirincisi, “Qazprom” artıq Ukraynadan keçən qaz axınını kəsib. Hazırda Ukraynadan keçərək Avropaya qaz ötürən kəmərdə qazın həcmi 2019-cu ilin dörddə biri qədərdir.\nPutinin Avropaya gedən bütün qazı kəsməsi kabus ssenarisinə bənzəsə də, bu, təəccüblü olmayacaq. San Dieqodakı Kaliforniya Universitetinin professoru David Viktor hesab edir ki, bu, ən çox Slovakiya, Avstriya və İtaliyanın bəzi bölgələrində hiss olunacaq.\nBöyük Avropa ölkələri arasında ən həssas ölkə Almaniyadır. Kömürlə işləyən elektrik stansiyalarını və Yaponiyada Fukuşima faciəsindən sonra verilən qəfil qərar səbəbiylə nüvə stansiyalarını vaxtından əvvəl bağlamaq qərarına gələn Almaniya təbii qazdan hədsiz dərəcədə asılı olmağa davam edir.\nYaxşı xəbər ondan ibarətdir ki, Avropanın enerji sistemi 2009-cu il böhranında olduğundan daha davamlıdır.\nPotsdamdakı Erfurt Universitetinin professoru Andreas Qoldtau bəzi faydalı dəyişikliklərə işarə edib. Onun fikrincə, rəqabəti dəstəkləyən tədbirlər “Qazprom”un nəzarətini zəiflədib. Üstəlik sıx qaz bağlantıları şəbəkəsi indi əvvəllər təcrid olunmuş ölkələri birləşdirir.\nBütün bunlara rəğmən Rusiyanın Ukraynanı işğalı planı, Avropaya enerji təchizatının pozulması ilə bağlı narahatlıqları da özü ilə gətirir. Bayden Administrasiyasının yüksək rütbəli rəsmisi bildirib ki, Birləşmiş Ştatlar Rusiyanın Ukraynaya təcavüzü halında enerji təchizatında mümkün dəyişiklikləri müzakirə etmək üçün dünyanın əsas enerji istehsalçıları və şirkətləri ilə görüşür. ABŞ rəsmisi görüşdüyü ölkələrin və ya şirkətlərin adını açıqlamasa da, danışıqlara mayeləşdirilmiş təbii qaz satıcıları daxil olmaqla çox sayda təchizatçının cəlb edildiyini bildirib.\nABŞ rəsmisi Şimali Afrika, Yaxın Şərq, Asiya və ABŞ kimi Rusiyadan kənarda əlavə təbii qaz mənbələrini araşdırdıqlarını bildirib:\n“Paralel olaraq biz dünyanın əsas təbii qaz istehsalçıları ilə danışıqlar aparırıq. Onların təbii qaz hasilatını müvəqqəti olaraq artırmaq qabiliyyətini və istəklərini anlamaq üçün dünyanın hər yerində qaz istehsalçıları ilə görüşlər keçiririk”.\nRusiya Vladimir Putin Avropa təbii qaz


“Açıq hökumət” təşəbbüslərində KİV-in rolu müzakirə edilib\n31 İyul 2017 - 15:27\nBu gün Beynəlxalq Mətbuat Mərkəzində “Güzəran” Sosial Araşdırmalar İctimai Birliyinin təşəbbüsü ilə “Azərbaycanda "Açıq hökumət" islahatlarının həyata keçirilməsində KİV-in rolu” mövzusunda dəyirmi masa keçirilib.\nDəyirmi masa Azərbaycan Respublikasının Prezidenti yanında QHT-lərə Dövlət Dəstəyi Şurasının dəstəyi ilə həyata keçirilən “Hökumət-Vətəndaş Cəmiyyəti Dialoqu Platformasının fəaliyyətinin təşviqi” layihəsi çərçivəsində baş tutub.\nDyəirmi masada təşkiatın sədri Qadir İbrahimli layihə barədə, həyata keçirilən tədbirlər haqqında məlumat verib. Qadir İbrahimli layihə çərçivəsində İstiqlal.az saytında yaradılan “Açıq hökumət” bölməsi ilə iştirakçıları tanış edib.\nQ.İbrahimli qeyd edib ki, bugünkü dəyirmi masa müzakirələrinin keçirilməsində məqsəd Azərbaycanda “Açıq hökumət” islahatlarının həyata keçirilməsində KİV-in rolunu müzakirə etməkdir: ““Açıq hökumət” təşəbbüsləri KİV üçün də çox önəmlidir. Belə ki, məlumatlara əlçatanlıq, şəffaflıq və hesabatlılığın təmin edilməsi ilk növbədə KİV-in marağındadır. Eyni zamanda KİV-də bu təşəbbüslərə dəstək verməlidir. İslahatlar üçün motivasiya yaradılması, ictimai etimad mühtinin formalaşmasına yardım göstərilməsində KİV böyük rol oynamalıdır”.\nLayihə eksperti Zaur İbrahimli "Azərbaycanda "Açıq hökumət" islahatlarının həyata keçirilməsində KİV-in rolu” mövzusunda təqdimatla çıxış edib. Eyni zamanda iştirakçıları Açıq Hökumət Platformasının Strateji Fəaliyyət Planı ilə tanış edib.


DB Azərbaycanla əməkdaşlıq strategiyasını təsdiqlədi – YENİLƏNİR\n22 İyul 2015 11:30\nDünya Bankı (DB) icraçı direktorlar Şurası 2015-2020-ci illər müddətində Azərbaycanla əməkdaşlıq strategiyasını təsdiqləyib. Strategiya özündə iki istiqaməti birləşdirir. Birincisi, dövlət sektorunun idarə edilməsi və dövlət xidmətlərinin təqdim edilməsi, ikincisi, iqtisadi rəqabət qabiliyyəti. Bu iki istiqamətə 8 tapşırıq daxildir.\nBirinci fokus-zona çərçivəsində DB ölkəyə resursların idarə edilməsinin təkmilləşdirilməsi, dövlət xidmətlərinin təqdim edilmə sahəsinin, ekoloji aktivlərin keyfiyyətinin yaxşılaşdırılmasında kömək edəcək.\nİkinci fokus-zonada DB seçilmiş infrastuktur şəbəkələrinin təkmilləşdirilməsi, maliyyə inteqrasiyasının yaxşılaşdırılması, özəl sektora düşən normativ yükün azaldılması, rayonlarda iqtisadi aktivliyin artırılmasını nəzərdə tutur.


Millət vəkili Xanlar Fətiyev: “Ümumxalq inam və etimadının təcəssümü”. » Ganja Automotive Plant\nganjaauto.az » Xəbərlər » Millət vəkili Xanlar Fətiyev: “Ümumxalq inam və etimadının təcəssümü”.\n2018-ci ilin ölkəmiz üçün ən mühüm siyasi hadisəsi olan prezident seçkilərindən bir il keçir. Demokratik şəraitdən bəhrələnən ölkə vətəndaşları ötən il aprelin 11-də sərbəst və azad şəkildə öz iradəsini ifadə edərək səsini ən layiqli namizədə - cənab İlham Əliyevə verdi. Azərbaycan xalqı bu seçkidə də yekdilliklə İlham Əliyevi dəstəkləməklə, özünə rəhbər seçməklə sabitliyinə və firavanlığına səs verdi.\nBu qələbənin kökündə Prezident İlham Əliyevin ötən on beş il ərzində gördüyü işlər, Azərbaycanda həyata keçirdiyi genişmiqyaslı layihələr, ölkəmizin iqtisadiyyatında, sosial həyatında və digər sahələrdə qazanılan əzəmətli uğurlar dayanırdı. Buna görə xalq özünün ən doğru seçimini edərək ötən illərin sosial-iqtisadi uğurlarına, həyata keçirilən səmərəli islahatlara, perspektiv nailiyyətlərə hesablanan siyasi kursun yenilməzliyinə və alternativinin olmadığına dərindən inandığını ortaya qoydu. Prezident seçkilərinin nəticəsi göstərdi ki, Azərbaycan xalqı Prezident İlham Əliyevin sabitliyə, sülhün və firavanlığın möhkəmləndirilməsinə, dövlətçiliyimizin qüdrətlənməsinə, ölkənin sosial-iqtisadi inkişafına xidmət edən siyasətini dəstəkləyir və çox böyük etimad göstərir. Azərbaycan seçicilərinin bu seçimi həm də ölkəmizin inkişafına yönəlmiş bir ümumxalq qərarı idi.\nİlham Əliyev qısa müddətdə Azərbaycanı Cənubi Qafqaz regionunun ən sürətlə inkişaf edən, sabit və qüdrətli dövlətinə çevirməyə müvəffəq oldu. Dövlət başçısının rəhbərliyi ilə görülən işlərin miqyası, Azərbaycanın dinamik və hərtərəfli tərəqqisi naminə qəbul edilən və uğurla həyata keçirilən qlobal dövlət proqramları, onların real nəticələri, ölkəmizin dünya birliyində öz mövqelərini daha da möhkəmləndirməsi bu həqiqətləri təsdiq edir. Son 15 il ərzində Azərbaycanın dünyada sürətli inkişafı, enerji sahəsi ilə yanaşı, qeyri-neft sektorunun önəmli şəkildə tərəqqisi, milli sahibkarlığın formalaşması və inkişafı, hər bir vətəndaşın maddi rifah halının yüksəlməsi, Azərbaycanın milli mənafeyinə cavab verən müstəqil xarici siyasətin yürüdülməsi Prezident İlham Əliyevin bir lider kimi uğurlarının ayrı-ayrı tərəfləridir.\nNamizəd olduğu bütün prezident seçkilərində xalqın böyük inam və etimadını qazanaraq yalnız ona güvəndiyindən güc alan, yüksək siyasi iradə, əzm və cəsarət sahibi olan İlham Əliyev 2003-cü ildən bəri mövcud resursları səmərəli şəkildə səfərbər edərək əvvəlki dövrlərdəki inkişaf konsepsiyasının daha da təkmilləşdirilməsinə nail oldu. Azərbaycan xalqı son prezident seçkilərində də İlham Əliyevin şəxsində məhz bu kursun davam etməsinə, daha böyük nailiyyətlərin qazanılmasına səs verdi.\nÖtən il aprelin 18-də Milli Məclisdə keçirilən andiçmə mərasimində Prezident İlham Əliyev ölkəmizin qarşıdakı dövr üçün inkişafı ilə bağlı prioritetləri elan etdi. "Azərbaycan iqtisadiyyatı inkişaf edir. Biz dünyada baş vermiş böhranlar zamanı da bu böhranlardan ən az itkilərlə çıxa bilmişik. Artıq bu böhranlar arxada qalıb və iqtisadi sabitlik, maliyyə sabitliyi, əlbəttə ki, həm investisiya iqliminə müsbət şərait yaradır, həm də biznes mühitini daha da yaxşılaşdırır. Gələcək illərdə biznes mühitinin yaxşılaşdırılması istiqamətində əlavə addımlar atılacaq, iqtisadi islahatlar dərinləşəcək” - deyən cənab Prezident görüləcək işlərin Azərbaycanı daha da qüdrətli ölkəyə çevirəcəyini bəyan etdi.\nÖtən bir ilin iqtisadi mənzərəsi göstərir ki, Azərbaycan dövləti qarşıya qoyulan hədəflərə doğru inamla irəliləyir. Cənab İlham Əliyevin bir neçə il əvvəl elan etdiyi yeni islahatlar kursu bu dövrdə daha böyük vüsət alıb və iqtisadiyyatın qeyri-neft sektorunu yeni inkişaf yoluna çıxarıb. Ötən il ümumi daxili məhsulun 1,4 faiz, qeyri-neft sektorunun 1,8, sənaye istehsalının 1,5, kənd təsərrüfatının isə 4,6 faiz artımı islahatların artıq bəhrə verdiyini göstərir. Bu ilin təkcə yanvar-fevral ayında ÜDM ötən ilin müvafiq dövrü ilə müqayisədə 3 faiz artıb. Əlbəttə, bu göstəricilər daha da yüksələcək və 2019-cu ilin yekunlarında daha möhtəşəm iqtisadi inkişafın şahidi olacağıq.\nƏlamətdar haldır ki, aparıcı beynəlxalq təşkilatlar, nüfuzlu reytinq mərkəzləri Azərbaycan dövlətinin reallaşdırdığı bu islahatları yüksək qiymətləndiriblər. Dünya Bankının "Doing Business-2019” hesabatında biznes mühitinin əlverişliliyinə görə ölkəmiz əvvəlki illərlə müqayisədə 32 pillə irəliləyərək 190 ölkə arasında 25-ci yerə yüksəlib. Müstəqil Dövlətlər Birliyi ölkələri arasında isə Azərbaycan liderlik mövqeyinə yüksəlmişdir. Ölkəmizin kredit reytinqinə görə də mövqeyi xeyli möhkəmlənib. "Doing Business-2019” hesabatının əhatə etdiyi 10 indikatordan 8-i üzrə öz mövqelərini yaxşılaşdıran Azərbaycan dünyanın ən islahatçı 10 ölkəsi siyahısına daxil edilib. Digər beynəlxalq reytinq agentliklərinin hesabatlarına görə də Azərbaycanın mövqeləri əhəmiyyətli dərəcədə yaxşılaşıb.\nFəxr hissi ilə qeyd etməliyik ki, ölkədə qeyri-neft sektorunun inkişafında Gəncə Avtomobil Zavodunun da böyük rolu var. Öncə onu qeyd edim ki, Gəncə Avtomobil Zavodunun fəaliyyətə başlaması məhz Prezident İlham Əliyevin regionların və qeyri-neft sənayesinin inkişafı ilə bağlı uğurlu iqtisadi kursunun bariz nümunəsidir. Prezident İlham Əliyevin diqqət və qayğısı nəticəsində 2004-cü ilin dekabrında, regional inkişafla bağlı birinci dövlət proqramının təsdiq olunmasından sonra bu zavod işə salındı və müəssisədə yığımdan keçən ilk avtomobil buraxıldı. Ötən 15 ildə Belarusun, Rusiyanın və Çinin qabaqcıl müəssisələri ilə əməkdaşlıq çərçivəsində Gəncədə müxtəlif modellərdə "Belarus” traktorlarının, "UAZ” və "Oka” kimi minik avtomobillərinin, MAZ, KAMAZ və "Can Qan” markalı yük avtomobillərinin, o cümlədən, su və yanacaqdaşıyanlar, yüküözüboşaldanlar, avtokranlar, kommunal maşınlar, avtomobil qoşquları, ağırtonnajlı yük dartıcıları yığılıb.\nÖtən bir il Gəncə Avtomobil Zavodunun fəaliyyəti baxımından da olduqca uğurlu və məhsuldar dövrdür. Öncə onu qeyd edim ki, ötən il prezident seçkilərindən bir neçə gün əvvəl zavodun istehsalı olan 10 mininci traktor konveyerdən çıxdı. Bununla əlaqədar keçirilən tədbirdə Belarus Respublikasının Baş nazirinin müavini Vladimir Semaşko, Azərbaycanın Baş nazirinin I müavini Yaqub Eyyubov, Minsk traktor və Minsk avtomobil zavodlarının baş direktorları iştirak ediblər. Qonaqlar zavodun fəaliyyətini yüksək qiymətləndirib, texniki və kadr potensialında perspektivlərdən söz açıblar.\nAprelin 3-də isə Prezident İlham Əliyev respublikamızda avtomobil sənayesinin inkişafında uzunmüddətli səmərəli fəaliyyətlərinə görə "Gəncə Avtomobil Zavodu” İstehsalat Birliyinin əməkdaşlarının bəzilərini "Tərəqqi” medalı ilə təltif etdi. Ölkə rəhbərinin bu diqqəti fəaliyyətimizə verilən ən yüksək qiymət olmaqla, zavod kollektivini daha böyük uğurların əldə edilməsinə ruhlandırdı.\n2018-ci ili uğurla başa vurduq. Bu dövrdə müəssisədə mindən çox "Belarus” traktoru, 70-ə yaxın traktor qoşqusu, 60 KAMAZ avtomobili, 100 ədəd URAL avtomobili, 60-dan çox qoşqulu su çəni, HALLER markalı məişət tullantıları daşıyan avtomobillər istehsal olunub. Bütövlükdə il ərzində Gəncə Avtomobil Zavodu Azərbaycan bazarını müxtəlif modifikasiyalı traktor və avtomobil texnikası ilə təchiz etdi.\n2019-cu ildə isə zavodun fəaliyyətində yeni keyfiyyət dəyişiklikləri baş verəcək. Bununla bağlı Belarus müəssisələri ilə artıq razılaşmalar var və Gəncədə elektrik avtobuslarının, kombaynların istehsalı üzərində işlər davam edir.\nPrezident İlham Əliyevin regionların və qeyri-neft sektorunun inkişafı ilə bağlı strategiyasının nəticəsi olaraq ərsəyə gətirilən Gəncə Avtomobil Zavodu bundan sonra da öz fəaliyyəti ilə ölkəmizin inkişafına töhfə verəcək. Zavodun uğurlu fəaliyyətinin əsas səbəbi isə ölkə rəhbərinin yüksək diqqəti və qayğısıdır. Elə buna görə qarşıdakı dövrlərdə daha böyük uğurlara imza atacağıq.


Naxçıvan TV - Babək rayon sakini bağında 35 sortda meyvə tingi yetişdirir\nBabək rayon sakini bağında 35 sortda meyvə tingi yetişdirir\nNaxcivantv.az-ın məlumatına görə, geniş təsərrüfatçılıq ənənələri olan Babək rayonunundakı şəxsi təsərrüfatlarda son illər 5 yeni tingçilik təsərrüfatı yaradılıb.\nQaraqala kənd sakini Faiq Bayramov da Sahibkarlara Kömək Fondundan 30 min manat məbləğində kredit götürərək geniş tingçilik təsərrüfatı qurub. O, icarəyə götürdüyü 5 hektarlıq ərazidə müxtəif növ meyvə tingləri yetişdirir. Bu işdən yaxşı gəlir götürən Faiq Bayramov deyir ki, bu tingçilik təsərrüfatını 3 ildir ki, yaradıb və artıq keçən ilin payızı 8 minə yaxın ting sataraq yaxşı qazanc əldə edib. Tinglərin qiyməti növünə görə 3-5 manat arasında dəyişir. Bağda ərik, gilas, badam, armud, göycə, şaftalı, xurma və başqa meyvə tingləri olmaqla 35 sortda meyvə tingləri yetişdirilir. Burda muxtar respublikaya məxsus məhşur Ordubad əriyi, Naxçıvan göycəsi, Bənəniyar heyvası, Kükü alması və digər məhşur yerli sortlara üstünlük verilir. Həmçinin sahibkar qonşu Türkiyə və İrandan da meyvə tingləri gətirərək yerli torpaq-iqlim şəraitinə uyğunlaşdıraraq çoxaldıb.\nFaiq Bayramov qeyd edir ki, yerli sortlarla yanaşı qonşu ölkələrdən gətirdiyi cəviz sortları da məhsuldarlıq baxımından səmərəlidir. Çünki yerli qoz sortları 6-7 ilə məhsul verdiyi halda bu sortlar əkildikdən iki il sonra tədricən məhsul verməyə başlayır. Bu da sahibkar üçün iqsadi cəhətdən xeyli səmərəlidir. Sahibkarın saldığı cəviz bağı da artıq bu ildən məhsul verməyə başlayacaq.\nQeyd edək ki, muxtar respublikada meyvəçiliyin və tərəvəzçiliyin inkişafı üzrə Dövlət Proqramının qəbulu sahibkarların tmeyvəçiliyə marağını artırıb.


Biliyin qiymətləndirilməsi meyarları\nBiliyin və praktik bacarığın\n4-cu səviyyə üzrə suallar 20% 3-cu..................................30% 2-ci....................................30%\nİstər kimya kursunun tədris olunduğu bütün siniflərdə aparılan şifahi sorğunun və yoxlama yazı işlərinin bütün növləri, istərsə də buraxılış imtahanının nəticəsində şagirdlərin bilik və bacarığı 5 bal sistemi ilə qiymətləndirilir. Hazırda bir çox məktəblərdə 10 bal sisteminə keçilmişdir.\nŞagirdlərin kimyadan biliyinə düzgün qiymət verə bilmək üçün müvəffəqiyyətin 3 əsas göstəricisini nəzərə almaq lazımdır.\n1. Biliyin və praktik bacarığın həcmi (əgər bu və ya digər təcrübəni nümayiş etdirilməsi və ya məsələ həlli şagirddən tələb olunursa).\n2. Bilik və bacarığın keyfiyyəti.\n3. Şagirdin öz bilik və bacarığını göstərə bilmək bacarığı\nBiliyin və praktik bacarığın həcmi Təhsil nazirliyi tərəfindən təsdiqlənmiş imtahan biletləri ilə müəyyən edilir. Biliyin keyfiyyətini isə müəllim cavabları nə dərəcədə elmi və düzgün olması, dolğunluğu, əhatəliyi, sistemliliyi ilə müəyyən edir. Bunlardan başqa cavabları sübut edə bilən, tənlikləri yazmaq, kimya istehsalatı və mühüm kimyəvi məhsulların tətbiqini əks etdirən sxemlər üzərində aydın izahat verə bilmək, dediklərini müvafiq təcrübələr üzərində izah etmək, biliyin texnika və istehsalatda, eləcədə məişətdə aydınlaşdıra bilmək qabiliyyəti də nəzərə alınmalıdır. Bu zaman şagirdin kimya istehsalatının ümumi elm-texnoloji və səmərəli təşkili prinsiplərini izah edə bilməsi də (buraxılış imtahan zamanı) diqqət mərkəzində saxlanılır.\nŞifahi sorğu zamanı hadisə və proseslərin kimyəvi mahiyyətini əsaslı surətdə başa düşdüyünü nümayiş etdirən əsas, həm də əlavə materialı yaxşı bilən, kimyəvi anlayış, qanun və nəzəriyyələri tərifini dəqiq söyləyən, keçilən materialın şüurlu və sistemli şəkildə (surətdə) qavrayıb dolğun və ətraflı cavab verən, öz ifadəsini tamamilə düzgün quran, onu müvafiq təcrübələr və əyani vəsaitlə aydınlaşdıran maddələrin istehsalı, xassələri və tətbiqini bilən, kimyəvi formul və tənlikləri səliqəli və düzgün yazmağı bacaran, onları həm keyfiyyət, həm də kəmiyyətcə düzgün izah edən və müəllimin əlavə suallarına düzgün cavab verən şagirdə ”5” (beş) qiymət verilir.\nMaterialı çox da ətraflı söyləməyən, lakin tamamilə düzgün ifadə edən, kimyəvi anlayış, qanun və nəzəriyyənin izahında kiçik səhvlərə yol verən, lakin müəllimin ilk işarəsi ilə öz sərfini başa düşüb, onu asanlıqla həm də tez düzəldən və fikrini bəzən müəllimin azca köməyi ilə tamamlayan şagirdə “4” (dörd) qiymət verilir.\nMaterialın əsas hissəsini bilən, lakin kimyəvi anlayışların, nəzəriyyə və qanunların tərəfində dəqiqliyi pozan, əsas materialın üzərində izahat zamanı səhvə yol verəndə müəllimin köməyi ilə səhvini düzəldə, cavab verərkən təcrübəyə və əyani vəsaitə müraciət edən, lakin bu zaman nöqsana yol verən faktiki materialı kifayət qədər tam bilməyinə baxmayaraq, ümumiləşdirmələr aparmaqda və nəticələr çıxarmaqda çətinlik çəkən biliyini yalnız müəllimin köməyi ilə həyata tətbiq edə bilən öz fikrini müstəqil deyil yalnız müəllimin yönəldici sualları vasitəsilə ifadə edən, kimyəvi formulların yazılışında, oxunuşunda həmçinin reaksiya tənliklərinin düzəldilməsində, onların keyfiyyət və kəmiyyətcə izahında bir-iki səhv buraxan şagirdə “3”(üç) qiymət verilir.\nƏsas materialın bir hissəsini-əhəmiyyətli hissəsini bilməyən, onu başa düşməyən kimyəvi formulların yazılışında və tənliklərin düzəldilməsində əsaslı səhvlərə yol verən və müəllimin köməyi ilə əsas nöqsanları düzəldə bilməyən şagirdə “2” (iki) qiymət verilir.\nProqram materialının əsas hissəsinin çoxunu bilməyən və kimya dili ilə əlaqədar kobud səhvlərə yol verən şagirdə təlimat üzrə “1” (bir) qiymət verilməlidir.\nKimyadan şagird nailiyyətlərinin qiymətləndirilməsi\nTədris prosesində şagirdlərin əldə etdikləri bilik və bacarıqların düzgün qiymətləndirilməsi təhsilin vacib tərkib hissələrindən hesab edilir. Ümumtəhsil məktəblərində təhsil alan yuxarı sinif şagirdlərinin Təhsil Nazirliyi tərəfindən biliklərinin yoxlanması bütün təhsil işçiləri kimi kimya müəllimi bilməlidir ki, şagird nailiyyətlərinin qiymətləndirilməsi ardıcıl və sistemli proses olub təlim fəalyyətinin ayrılmaz tərkib hissəsi kimi bilavasitə təhsilin keyfiyyətinin dəyərləndirilməsinə və nəticə etibarı ilə onun yüksəlməsinə xidmət edir.\nŞagird nailiyyətlərinin qiymətləndirilməsi məqsədəuyğunluq, qarşılıqlı dəyərləndirmə, müvafiq, etibarlılıq, inkişafyönümlülük, şəffaflıq və qarşılıqlı əməkdaşlıq prinsiplərinə əsaslanır.\nŞagird nailiyyətlərinin qiymətləndirilməsi məktəbdaxili, milli və beynəlxalq istiqamətdə aparılır. Məktəbdaxili qiymətləndirmə üç komponentdən ibarətdir:\n-şagird irəliləyişlərinin monitorinqi ( məktəb səviyyəsində\nməllimlər və məktəb rəhbərləri tərəfindən həyata keçirilir). Bu mərhələdə şagirdlərin cari fəaliyyəti formativ ( müntəzəm və davamlı ) biliyi qiymətləndirilir.\nŞagird nailiyyətlərinin mikrosummativ (bəhs və bölmələr üzrə) və makrosummativ (yarımilliklər) formalarda yekun qiymətləndirilməsi. Məlumdur ki, summativ qiymətləndirmədə əsas məqsəd şagirdlərin tədris olunmuş materialın hansı hisssəsini bildikləri müəyyən edilir.\nTəhsil pillələri (əsas və orta) üzrə summativ və ya yekun qiymətləndirmə şagirdlərin yarımillik nailiyyətlərini ümumiləşdirmək və kəmiyyətcə qiymətləndirmək məqsədi ilə aparılır, daha sonra isə mərkəzləşdirilmiş qaydada buraxılış imtahanları formasında həyata keçirilir və müvafiq təhsil sənədi verilməsi ilə başa çatır.\nYuxarıda göstərilən qiymətləndirmə növlərindən istifadə etmək üçün qiymətləndirmə standartları (keçilmiş materialın məzmununu əhatə edən) və müvafiq test sualları olmalıdır. Bu, təhsildə şagirdlərin nailiyyət səviyyəsini müəyyən edən dövlət tələbi olub 4 səviyyədə hazırlanmalıdır.\n4-ən yüksək, (istedadlı şagirdlər) 3-yüksək, 2-aşağı, 1-ən aşağı\nGöstərilən səviyyələr üzrə qiymətləndirmə vasitələri aşağıdakı kimi müəyyənləşdirilir:\n4-cu səviyyə üzrə suallar 20%\nTestlər hazırlanarkən tədris edilmiş materialın əsas məzmunu nəzərə alınmalıdır.\nMilli qiymətləndirmə, bir qayda olaraq, 4-5 ildən bir təhsil prosesinin təşkili, planlaşdırması və aparıldığı şərait haqqında toplanmnış məlumatlar vasitəsi ilə və ümumi təhsil sistemində baş verən dəyişiklikləri dəyərləndirmək məqsədi ilə həyata keçirilir.\nBeynəlxalq qiymətləndirmə, bir qayda olaraq hər üç ildən bir seçmə yolla şagirdlərin təlim göstəriciləri əsasında təhsilin vəziyyəti barədə təsəvvür əldə etmək, müvafiq məlumatları təhlil etməklə problemləri aşkara çıxarmaq və onların həlli yollarını müəyyənləşdirmək, perspektiv inkişaf istiqamətlərini proqnozlaşdırmaq və mövcud vəziyyəti digər ölkələrlə müqayisə etmək məqsədi ilə aparılır.\nTəhsilin konsepsiyasında yuxarıda göstərilən şagirdlərin bilik, bacarıq və vərdişlərinin hesaba alınması tədris prosesinin tərkib hissəsidir. Vaxtı ilə kimya proqramlarında bölmələrdən birini şagirdlərin qazandıqları bilik, bacarıq və vərdişlərin hesaba alınması ilə bağlı bölmə təşkil edərdi.\nTəcrübəli müəllimlərin qabaqçıl iş təcrübəsindən və apardığımız elmi-pedaqoji axtarışlardan məlumdur ki, şagirdlərin bilik, bacarıq və vərdişlərinin ardıcıl şəkildə yoxlanılması müəyyənləşdirici, öyrədici və tərbiyəedici məzmun daşıyır. Məlum məsələdir ki, şagirdlərin bilik, bacarıq və vərdişlərin hesaba alınması təlim prosesinin tərkib hissəsidir.\nHamımıza məlumdur ki, şagirdlərin biliyinin yoxlanılmasının məqsəd və vəzifələri kimya fənninin tədrisinə verilən məqsəd və vəzifələrdən irəli gəlir.\nYoxlama prosesi proqram materialının necə mənimsənildiyini, hansı materialın nə dərəcədə başa düşüldüyünü müəyyən edir, müəllimin sonrakı fəaliyyətinin məzmununu və formalarını konkretləşdirir. Müəllim şagirdləri bilik, bacarıq və vərdişlərini aşkara çıxarmaq üçün yoxlamanın aşağıdakı formalarından istifadə edir: a) təxmini yoxlama, b) cari yoxlama, v) dövri yoxlama, q) yekun yoxlama.\nBu yoxlama formalarının hər birində şifahi, yazılı və təcrübi üsullardan istifadə edilir.\nŞifahi təxmini yoxlama yeni dərs ilinin ilk saatlarında aparılır və bir növ şagirdlərin keçən dərs ilində qazandıqları bilik və bacarıqların möhkəmliyini, dərinliyini aşkara çıxarmağa yönəldilir. Həmin kursdan yaxşı mənimsənilməmiş anlayışlar, qanun və nəzəriyyələr yeni dərs ili ərzində yeri gəldikçə tədris prosesində bir daha yada salınır, genişləndirilir və daha da möhkəmləndirilir.\nDərs ili müddətində ən çox cari yoxlamadan istifadə edilir. Bu, fərdi, frontal və qrup halında aparılır. Həm cari, həm də dövri yoxlama ( bəhs və ya rübün sonunda) kartoçka sistemi ilə aparılır. Bunun üçün ayrı-ayrı sinifləri əhatə edən kartoçkalarda suallar yazılıb hazırlanır. Kursu əhatə edən kartoçkalar siniflər üzrə ayrı-ayrı qutularda saxlanılır.\nOnu da qeyd edək ki, şagirdlərin kimyadan ev tapşırığı dəftəri ilə yanaşı bilik, bacarıq və vərdişlərini müəyyən etmək üçün xüsusi yoxlama dəftərləri vardır. Onlar yazılı şəkildə olan sual-cavabları həmişə dəftərlərində qeyd edirlər.\nMüəllimlərin çoxu gündəlik dərsin sorğusunu şifahi olaraq fərdi və frontal şəkildə aparır. Bu cür sorğu ilə keçilmiş materialın bütün şagirdlərin nə dərəcədə mənimsədiyini vaxt imkanı baxımından üzə çıxarmaq olmur. Məhz bu çətinliyi təcrübəli müəllim kartoçkalardan istifadə etmək və yazılı sorğu keçirməklə aradan qaldıra bilər. Bunun üçün sinifdəki şagirdlərin sayı qədər kartoçka hazırlanır. Bildirmək istərdim ki, respublikamızda təcrübəli müəllimlərin iş təcrübəsində şagirdlərlə sorğu keçirməkdə səmərəli iş nümunələri vardır. Bu məqsədlə məktəbdaxili sorğunun təşkilinə qabaqcadan hazırlıq işi aparılmalıdır. Bunun üçün gündəlik, bəhslər üzrə, rüblük, yarım illik və illik sorğu aparmaq üçün sorğu kartoçkaları, testlər ( bunlara qiymətləndirmə standartı da demək olar ) hazırlanır və zərflərdə saxlanılır. Zərflərin üzərində mövzu və sinif və məqsəd qeyd edilir. Müəllim istənilən vaxtı bu sorğu standartlarından istifadə edə bilər.\nŞagirdlərin gündəlik bilik və bacarıqlarını müəyyən etmək üçün dərsin əvvəlində 10-15 şagirdə səviyyələrinə müvafiq 2-3 sual yazılmış kartoçka verilir. Bu zaman başqa şagirdlərlə də şifahi sorğu aparılır. Bir neçə şagirdlə lövhədə, qalanı ilə yerlərində. Ayrı-ayrı siniflər üzrə 4 kartoçka nümunəsi təqdim edirik:


“Əsgərə salam” aksiyası davam edir - AZƏRTAC – Azərbaycan Dövlət İnformasiya Agentliyi\nQaçqınların və Məcburi Köçkünlərin İşləri üzrə Dövlət Komitəsinin yanvarın 17-də start verdiyi “Əsgərə salam” aksiyası davam edir. 2 fevral – Gənclər Gününə qədər davam edəcək aksiyada məqsəd “Könüllülər ili”ndə könüllük hərəkatının iştirakçıları ilə yanaşı, cəmiyyətin müxtəlif təbəqələrinin Silahlı Qüvvələrimizin şəxsi heyəti ilə həmrəyliyini nümayiş etdirməkdir.\nKomitədən AZƏRTAC-a bildiriblər ki, aksiyaya qoşulmaq istəyənlər kollektiv şəkildə hərbi salamlama vəziyyətində şəkil çəkdirərək sosial şəbəkələrdə #esgeresalam #dovletqacqinkom həştəqlərini qeyd etməklə paylaşa bilərlər.\nAksiya başlandığı gündən indiyədək Silahlı Qüvvələrimizin şəxsi heyəti ilə həmrəyliyini bildirən vətənpərvərlərin sayı yüzlərlədir. Soyuq səngərlərdə əldə silah düşmənlə üz-üzə dayanan, öz xidməti vəzifəsini və Vətən qarşısında övladlıq borcunu şərəflə yerinə yetirən hərbçilərimizin qəlbinə hərarəti xalqımızın sevgisi və etibarı, dövlətimizin gücü və qüdrəti verir. Paytaxtdan və bölgələrdən müxtəlif sosial qrupların, o cümlədən müharibə əlilləri və veteranlarının, ayrı-ayrı iş kollektivlərinin böyük həvəslə qoşulduqları aksiya onlarda böyük ruh yüksəkliyi yaradır, cəmiyyətimizi vətənpərvərlik ideyası ətrafında daha da sıx birləşdirir.\nVurğulanıb ki, bu ruh yüksəkliyi və birlik Azərbaycanın ərazi bütövlüyünün bərpası uğrunda mübarizənin qələbəsini təmin edəcək əsas amillərdəndir.\nAZERTAG.AZ :“Əsgərə salam” aksiyası davam edir\nBir qrup gəncin könüllülük fəaliyyəti uğurla başa çatıb


Bu məzunların təhsilalma hüququ qorunmalıdır?!\nBaxıldı : 1486\nTarix : 2020-08-21 15:55:59\nBu il bir neçə orta məktəb məzunu imtahanların keçirildiyi ərəfədə COVID-19 xəstəliyinə tutulduğuna görə, universitetlərə qəbul prosesində iştirak edə bilmədi. Dövlət İmtahan Mərkəzinin (DİM) ictimaiyyətə verdiyi məlumata əsasən, onlar üçün yenidən imtahan təşkil olunmayacaq.\nDİM-in Mətbuatla iş və elektron kommunikasiya sektorunun müdiri Xanlar Xanlarzadə bu addımın imtahanların tam təhlükəsiz şəraitdə keçirilməsi məqsədilə atıldığını bildirdi.\nƏlavə etdi ki, indiyə qədər imtahanlarda qızdırma, eləcə də digər üzrlü səbəbdən iştirak edə bilməyən abituriyentlər sağlamlıq haqqında arayış təqdim etdikdən sonra növbəti günlərin birində imtahana buraxılırdı. Əvvəlki illərdə qəbul imtahanlarının ikinci mərhələsi 2 dəfə keçirilirdi və bu, imkan verirdi ki, bir imtahanda iştirak edə bilməyənlər növbəti imtahanda iştirak etsin. Lakin pandemiya şəraitinə görə, DİM-in hələ yanvar ayında elan etdiyi qrafikdə dəyişikliklər edildi və qəbul imtahanlarının 2 dəfə keçirilməsi təxirə salındı. İndiki halda əlavə qəbul imtahanlarının keçirilməsi üçün vaxt yoxdur və qəbul imtahanlarında hər hansı bir səbəbdən iştirak edə bilməyənlər üçün yenidən imtahanların keçirilməsi mümkün deyil.\nMillət vəkili Fazil Mustafa müxbirinizlə söhbət zamanı dedi ki, belə məzunlara ayrıca özəl şərait yaratmaq lazımdır. Onların ali təhsil almaq hüququnu pozmaq olmaz. Onlardan imtahanı izalyasiya edilmiş otaqlarda götürmək olardı. Həmin şagirdlər sağaldıqdan sonra imtahana buraxılmadıqlarına görə psixoloji sarsıntı keçirəcəklər. Bu məsələ həllini tapmalıdır.\nTəhsil üzrə mütəxəssislər də DİM-in bu qərarına haqq qazındırmadılar. Bildirdilər ki, qanunvericiliyə əsasən, universitetə qəbul olmayan oğlanlar hərbi xidmətə çağırılırlar. Bu da həmin gənclərin ali məktəbə qəbul imkanlarını ən azı 2 il yubandırır. Digər tərəfdən, valideynlər daha bir il repititor, hazırlıq kurslarına əlavə pul ödəməli olacaqlar.\nİmtahan prosesi oktyabra kimi davam edəcək. Ümid edirik ki, bu müddət ərzində həmin şəxslərə ən azı bir dəfə şans veriləcək. Məsələn, qızdırması olan və ya virusa yoluxan, lakin özünü imtahana hazır hiss edən məzunlar üçün Türkiyədə ayrıca otaqlarda, xüsusi şəraitdə imtahan təşkil edildi.


00:08 20 Avqust 2018\nGünün ikinci yarısında diplomat olun. Görüşə gecikməyin. Tərəfdaş və ya şəriklərlə birgə öhdəliklərinizi yerinə yetirəndə astagəllik etməyin. Sevdiyiniz insanla münasibətləri gərginləşdirməyin. Yanlış qərar və ya səhvlərinizə reaksiya adekvatdır. Kimsədən inciməyin (Milli.Az).\nXəbərin orijinal ünvanı: https://publika.az/news/qoroskop/250991.html\nAstroloji proqnoz 20 avqust


Prezident İlham Əliyev xalqa yenə çağırış etdi - Pia.az\nHövsan yaşayış kompleksi ilə tanışlıqdan sonra Prezident İlham Əliyev Azərbaycan Televiziyasına müsahibə verib. PİA.az AzerTac-a istinadən müsahibənin tam mətnini təqdim edir\nO ki qaldı, bütövlükdə bizim sosial siyasətimizə, mən dəfələrlə bildirmişəm, güclü iqtisadiyyatımız imkan verir ki, sosial sahədə bəyan etdiyimiz bütün layihələr və proqramlar icra edilsin. Hesab edirəm ki, keçən il bu baxımdan çox yadda qalan il olmuşdur. Bildiyiniz kimi, keçən il minimum əməkhaqqının, minimum pensiyaların artırılması nəticəsində 4,2 milyon insan, o cümlədən dövlətdən müavinət alan insanlar maddi vəziyyətlərini böyük dərəcədə yaxşılaşdırmışlar.\nMinimum əməkhaqqı təxminən 2 dəfə, minimum pensiya isə 70 faiz artmışdır. Bu gün Azərbaycan minimum pensiyanın alıcılıq qabiliyyətinə görə MDB məkanında birinci yerdədir. Əlbəttə ki, indiki səviyyə bizi hələ də qane etmir. Əminəm ki, görüləcək tədbirlər nəticəsində gələcəkdə bu sahəyə daha da böyük vəsait ayrılacaq.


Antalyaya hava yolu ilә gәlәn turistlәrin sayı 2 milyonu ötüb | TRT Azerbaycan\nAntalyaya hava yolu ...\nAntalyada turizm hər ötәn gün daha da canlanır. 428 5 ulduzlu otelә sahib şәhәr turistlәrin diqqәtlәrini cәlb edir.\nAntalya Mədəniyyət və Turizm İdarәsinin məlumatlarına görə, 1 yanvar-23 may tarixləri arasında hava yolu ilə gələn turistlərin sayı bir əvvəlki ilin eyni dövrü ilә müqayisәdә 217 % artaraq 2 milyon 35 min 948-ә çatıb.\nÖtən ilin eyni dövründə 643 min 68 turisti qəbul edən Antalyanın bu il daha çox turist qəbul etməsi planlaşdırılır.\nQeyd edәk ki, may ayında şәhәrә 813 min 753 nəfər gəlib.\nEtiketlәr: #turist , #Antalya , #Antalyaya hava yolu ilә gәlәn turistlәrin sayı 2 milyonu ötüb\n‘‘Fәrat qalxanı’’ әmәliyyatının keçirildiyi bölgәdә 5, İraqın şimalında keçirilәn ‘‘Pәncә-Kilid’’ әmәliyyatının keçirildiyi bölgәdә isә 2 terrorçu zәrәrsizlәşdirilib.\nTürkiyə Avropa İttifaqının liderlәr sammitindә Türkiyə ilə bağlı qәbul edilәn qərarlara sərt reaksiya göstәrib.


Tərtərdə Anım Gününə həsr olunmuş tədbir keçirilib » Gundeminfo.az\nTərtərdə Anım Gününə həsr olunmuş tədbir keçirilib\nTərtər rayonunda “Şəhidlər” abidə kompleksinin qarşısında 27 sentyabr-Anım Gününə həsr olunmuş tədbir keçirilib.\nAnım tədbirində Tərtər Rayon İcra Hakimiyyətinin başçısı Müstəqim Məmmədov, Milli Məclisin deputatı Sahib Alıyev, hüquq-mühafizə orqanlarının rəhbərləri, şəhid ailələrinin üzvləri, qazilər, müharibə iştirakçıları, rayon ictimaiyyətinin nümayəndələri iştirak ediblər.\nTədbirdə əvvəlcə ölkəmizin ərazi bütövlüyü uğrunda canlarını fəda edən əsgər və zabitlərimizin xatirəsi bir dəqiqəlik sükutla yad edildi, ruhlarına dualar oxundu.\nSonra Tərtər Rayon İcra Hakimiyyətinin başçısı Müstəqim Məmmədov çıxış edərək bildirdi ki, Azərbaycan Prezidenti cənab İlham Əliyevin 2020-ci il 2 dekabr tarixli Sərəncamına əsasən Vətən müharibəsində qəhrəmancasına döyüşmüş, ölkəmizin ərazi bütövlüyü yolunda canlarını fəda etmiş əsgər və zabitlərimizə, bütün şəhidlərimizə dərin ehtiram əlaməti olaraq sentyabrın 27-si Azərbaycanda Anım Günü elan olunub.\nBu gün ölkəmizin bütün şəhər və rayonlarında, o cümlədən mənfur düşmənin ən çox ziyan vurduğu Tərtər rayonunda da anım mərasimləri keçirilir, şəhidlərimiz Azərbaycandakı bütün dini məbədlərdə - məscidlərdə, kilsələrdə, sinaqoqlarda dərin ehtiramla yad olunur, qəhrəman Vətən övladlarının ruhuna dualar oxunur.\nRayon rəhbəri anım tədbirində 44 günlük Vətən müharibəsində Azərbaycan Respublikasının Prezidenti, Müzəffər Ali Baş Komandan İlham Əliyevin rəhbərliyi ilə şanlı Azərbaycan Ordusunun əsgər və zabitlərinin göstərdiyi qəhrəmanlıqlardan danışdı. Bildirdi ki, ötən ilin bu günu Azərbaycan tarixinə Vətən müharibəsinin başlanması kimi həkk olundu. Ermənilərin 30 ilə yaxın işğal altında saxladıqları torpaqlarımız şəhidlərimizin qanı bahasına azad edildi. Uzun illər mif olaraq təqdim edilən erməni sədləri elə ilk gündə ordumuz tərəfindən darmadığın olundu. Ordumuz bütün cəbhə boyu irəlilədi və düşmən Azərbaycan əsgərinin qarşısında diz çökdü. 44 günlük döyüşlərdə bir çox yaşayış yerlərini atəşə tutan ermənilər sakinlərimizi qorxutmağa çalışsa da, buna nail ola bilmədi. Darmadağın olan düşmən ordumuz qarşısında tab gətirməyərək kapitulyasiya aktına imza atdı.\n44 günlük Vətən müharibəsində erməni hərbi birləşmələri tərəfindən Tərtər rayonuna 16 min 277 top, tank, qrad mərmisi, 21 qadağan olunmuş raket atılıb. Nəticədə 16 mülki şəxs həlak olub, 63 nəfər yaralanıb. Rayonun\ninfrastrukturuna, yaşayış evlərinə, sosial obyektlərinə, o cümlədən 3663 fərdi yaşayış evinə, 83 çoxmənzilli binada 1741 mənzilə, 301 qeyri-yaşayış sahəsinə, 184 sahibkarlıq və ictimai-iaşə müəssisəsinə, 47 sosial obyektə, 12 körpələr evi uşaq bağçasına, 16 məktəbə, 10 tibb müəssisəsinə, 7 mədəniyyət müəssisəsinə, İlk peşə ixtisas məktəbinə, Musiqi Məktəbinə, Klub İcma Mərkəzinə və kənd tibb məntəqələrinə, 30 inzibati obyektə, 103 nəqliyyat vasitəsinə, 18 kənd təsərrüfatı texnikasına, 505 əkin sahəsinə ziyan dəyib. Vətəndaşlara məxsus 161 iribuynuzlu, 393 baş xırdabuynuzlu heyvan, 24 arı ailəsi məhv olub. 58 fərdi yaşayış evi, çoxmənzilli binada olan 2 ev, 1 qeyri-yaşayış sahəsi, 2 sosial obyekt tamamilə dağılıb. Ancaq tərtərlilər bir gün də olsun öz doğma yurdlarını və ev-eşiklərini tərk etməyib, evləri dağılsa da, şəhidlər versə də, ön cəbhədə olduğu kimi arxa cəbhədə də qəhrəmanlıq, şücaət göstəriblər.\nMilli məclisin deputatı Sahib Alıyev çıxış edərək bildirdi ki, Ermənistanın 2020-ci il sentyabrın 27-də ölkəmizə qarşı növbəti hərbi təcavüzünə cavab olaraq Azərbaycan Respublikası Silahlı Qüvvələrinin Müzəffər Ali Baş Komandan İlham Əliyevin rəhbərliyi altında torpaqlarımızın işğaldan azad edilməsi məqsədilə başladığı Vətən müharibəsi Şanlı Qələbə ilə başa çatdı. Otuz ilə yaxın işğal altında olan torpaqlarımız şəhidlərimizin - əsgər və zabitlərimizin, qazilərimizin qanı və canı bahasına işğaldan azad edildi. Vətən müharibəsində qəhrəmancasına döyüşmüş, ölkəmizin ərazi bütövlüyü uğrunda canlarını fəda etmiş şəhidlərimizə dərin ehtiram əlaməti olaraq sentyabrın 27-si ölkəmizdə Anım Günü kimi qeyd olunur.\nTədbirdə çıxış edən şəhidlərin valdeyinləri onlara daimə qayğı ilə yanaşan ölkə başçısı cənab İlham Əliyevə və Birinci vitse-prezident xanım Mehriban Əliyevaya öz minnətdarlıqlarını bildirdilər.\nSonra məktəblilər tərəfindən vətənə, şəhidlərimizə həsr olunmuş şeirlər səsləndirildi.\nMərasim “Şəhidlər” abidə kompleksinin ziyarəti ilə yekunlaşdı.


İyun ayının 10-da Lahıc qəsəbə tam orta məktəbində İsmayıllı Rayon İcra Hakimiyyəti və Dini Qurumlarla İş üzrə Dövlət Komitəsinin ( DQİDK) Şamaxı şöbəsinin birgə təşkilatçılığı ilə “Multikulturalizm və tolerantlığın Azərbaycan modeli” mövzusunda tədbir keçirilib.\nmüdir müavini – dini qurumlarla işin təşkilatçısı Murad Məhərrəmov, DQİDK-nın Şamaxı bölgəsinin İsmayıllı rayonu üzrə əməkdaşı Tural İbrahimov, RİH başçısının Lahıc qəsəbə inzibati ərazi dairəsi üzrə nümayəndə Fikrət Haqverdiyev, məktəbin direktoru Hikmət Haqverdili, Lahıc qəsəbəsinin dini icmasının üzvü Hüseynağa Kamilzadə, qəsəbə məktəbinin müəllim və şagirdləri iştirak ediblər.\nГ‡ıxış edənlər 2016-cı ilin Azərbaycanda “Multikulturalizm ili” elan edildiyini bildirərək, ölkəmizdə mövcud olan tolerant dəyərlərdən və multikultural ənənələrdən söhbət açıblar. Bildirilib ki, multikulturalizm Azərbaycanda ümumi, hamı tərəfindən birmənalı şəkildə qəbul olunmuş həyat tərzidir, əsası ulu öndər Heydər Əliyev tərəfindən qoyulan və prezident İlham Əliyevin rəhbərliyi ilə uğurla davam etdirilən multikulturalizm siyasəti cəmiyyət tərəfindən böyük rəğbətlə qarşılanır.\nSonda ölkəmizdə mövcud tolerant mühitin qorunması və təbliği baxımından mühüm əhəmiyyət daşıyan “Fitnə” filmi nümayiş olunub.\nPrevious Bitkiçiliyin inkişafına dövlət dəstəyi\nNext Sahibkarların hüquqlarının müdafiəsinə dair tədbir keçirilib


Vətən qayalarına bənzəyən şair (Fərhad Xubanov)\nVƏTƏN QAYALARINA BƏNZƏYƏN ŞAİR\nMəmməd Araz poeziyası duruluq çeşməsi, saflıq aynası, hikmət xəzinəsidir. Bu poeziyada klassiklərimizin yüksək sənət ənənələri davam etdirilir, müdriklərimizin öyüd və nəsihətləri yeni libasda oxuculara qaytarılır. Bu poeziyada yurdumuzun üfüqləri, xalqımızın əməlləri aydın görünür.\nNə üçün Məmməd Araz poeziyası bu qədər büllur və şəffafdır. Bu gözəlliyin mənbəyini öncə onun ilkin qaynağında – şairin özündə axtarmalıyıq. “... böyük poeziyanın yaranması üçün hər şeydən əvvəl, bütün gözəl, qiymətli və yüksək cəhətləri özündə birləşdirən böyük ürək lazımdır” ( S.Vurğun). Bu böyük ürək Məmməd Araz dünyasında lap aydın görünür. Onun şerlərinin ritmində həmişə ürək döyünür. Şair mövzularını təkcə həyatdan yox, həm də ürəyinin yanğısından, qəlbinin göynərtisindən götürür. Onun şerləri qoşulmur, özünün dediyi kimi “qəlbinin səsindən doğulur”.\nMəmməd Araz poeziyasını, onun yaradıcılığını düşünəndə, nədənsə şairin “Necə yaşadımsa...” şerindən bu misralar yadıma düşür:\nBu daşa-torpağa mən səcdə qılıb,\nEldən pay aldımsa, elə payladım.\nBir üzdə buz gördüm, bir üzdə qılıq –\nNecə almışdımsa, elə payladım.\nBu ürək – Vətənim, bu ürək – Ölkəm,\nNə pislik tanıdı, nə kin, nə acı.\nNecə yaşadımsa, elə də ölləm:\nGözləri yumulu, əlləri açıq...\nMəmməd Araz poeziyası şairin orijinal şəxsiyyətini tamamladığı kimi, M. Araz şəxsiyyəti də poeziyanın özünəxas istiqamətini bir daha təsdiq edir. Başqa sözlə, şairin poeziyasında gözəl, ülvi nə varsa, onun həyatında, fəaliyyətində mövcuddur. Sənətkarın yüksək estetik mədəniyyəti, əxlaq saflığı yaradıcı fəaliyyəti və ictimai fəallığı ilə vəhdət təşkil edir.\nM. Araz yaradıcılıq aləminə qayəsiz, məqsədsiz gəlmişdi. O, bu yollara çıxanda artıq ədəbi məramnaməsini müəyyənləşdirib gələcəkdə qoyacağı abidənin “eskizlərini” hazırlamışdı. Hələ gənclik illərində “Yol ayrıcında söhbət”ində həyat amalını belə bəyan edirdi. “Qalın dumanlarda itən olmayım”, “birinin gözündə bitən olmayım”.\nBəs nə olmaq?\nBəli, duman olum - duman... Bir çəngə,\nIstədiyim yerə yükümü çəkən,\nM. Araz sözə hörmət edən, sözün yüksək şərəfi keşiyində dayanan sənətkarlarımızdandır. Belə olmasaydı, hətta sözün şərəfinə bir neçə şer həsr etməzdi. “Sözlə zarafat eyləmə”, “Artıran söz qədrini...” kimi şerlərində söz haqqında xüsusi əhəmiyyət kəsb edən fikirlərini söyləmişdir. Söz ondan istifadə etməyi bacaranlar üçün silahdır. Söz “kiməsə cənnət yoludur”.\n“Dünya qulaq asır sözün səsinə” kimi keyfiyyətləri vurğulamaqla sözü ülviləşdirir, göylərə qadırır. Onun ecazkar qüdrət və qüvvətini tərənnüm edərək insanlara məsləhət bilir ki:\nQılınc kimi suvar sözü,\nDöyüşlərə apar sözü.\nQorxar sözdən “məzar” sözü.\nŞairin fikrincə söz ilkindi. Söz haradasa “ərzin yaşıdı...” Zaman-zaman söz nə qədər cilovlansa da bəzən məcrasına sığışmayıb:\nSözün sözü pozmağı var,\nDəvə kimi qızmağı var.\nSözün bu cəhətinə diqqət yetirən şair o səbəbə söz adamları qarşısında tələblər də qoyur. “Söznən zarafat eyləmə”. Göründüyü kimi söz mücərrədləşdirilmir, əksinə konkret əlamətlərlə qiymətləndirilir.\nÇox təəssüf ki, müdriklərimiz üstündə əsdiyi, bizlərə ərmağan etdiyi sözün urvatını saxlaya bilmədik. Şəhvar sözü ayaqlara salıb korşaltdıq. Tapdanan sözün ağırlığını duymadıq, əksinə “şeypur elədik”. Üstəlik sözü yalanlarla bəzədik. Şair demişkən “Yalanı dirək vurduq””göyü saxlamaq üçün”. Halımıza bax, ilahi. “İnsan başında şeytan papağı” olan dünyada şair beləcə həyəcanlı düşüncələrə dalır, “nə üçün”lərin qarşısında qalır, sonra da ayrılıb sözü sehirli, tükənməz qüvvə hesab edən ustad Füzuliyə üz tutaraq:\nBiz artıra bilmədik sözün qədrini, ustad!\nƏydik də qamış kimi sözün qəddini ustad! -\netirafı ilə ortaya çıxır. Şairin söz haqqındakı bu fikir və mülahizələrini təkcə sənət problemləri kimi qiymətləndirmək azdır. Bu poetik detallar yüksək əxlaqi niyyətlərdə qovuşur. Yalan, yalançılıq, yalan söz ifşa edilir, nifrətlə qarşılanır. Yeri gəlmişkən onu da qeyd edək ki, yalan çirkabından şair bütün yaradıcılığı boyu narahat olaraq qalır. Çünki “Bu əsrin yalanı tükənmir, artır”. O səbəbə insanları diqqətli, ehtiyatlı olmağa çağırır ki, “gələcək əsrimizə yalan sızmasın”. Yox, şairin içində daha böyük qorxu var, qorxur ki, “... bu yalan ağırlığından qopub məhvərindən aşa bu dünya”. Göründüyü kimi yalan dünyanın, insanlığın harmoniyasını pozan, ona əbədi bir ləkə gətirən qüvvə kimi addımbaşı təqib edilir, pislənir.\nM. Arazın yaradıcılığında doğma, ögey mövzu yoxdur. Nədən yazırsa, demək ehtiyacdan yazır, onu da ürəkdən yazır. Vətən torpağının hər qarışı onun üçün müqəddəsdir, əzizdir. Dağı-aranı, Arazı-Kürü, gülü-çiçəyi, hətta çılpaq qayaları da – “İnsan qaya”, “Qızıl qaya”, “Ağlayan qayalar”, “Məmməd Araz qayası” kimi silsilə şerləri o istəkdən doğulub. Şair öz poetik aləmində “İnsanalrın nərəsindən doğulan bu qayalar”la baş-başa qalır. Onlarla “Danış görüm, a daş qardaş” – deyə qaya dilində danışır. Gah qayalarda əfsanələrimizdə əbədiləşən qəhrəmanlarımızın izini axtarır, gah da qayalarla insanları müqayisə edib, üstünlüyü birincilərə verir. Çünki yer üzü, quyruq insanlarla dolu olduğu halda, “Bu daşların daş quyruğu, daş yamağı yox”du. Odur ki, şair “insanlığım daşlığıma söykən, qürrələn” istəyində qalır. Daş olmağın ağırlığını yaxşı duyan ədibin poetik qənaəti belədir:\n“Vətən daşı olmayandan olmaz ölkə vətəndaşı”\nMəmməd Araz qələmində qaya ancaq təbiətin bir hissəsi kimi təsvir, tərənnüm səviyyəsində qalmayıb, insanlığın vətəndaş fəallığının ilkin qaynaqlarından biri kimi vəsf edilir.\nŞairin yaradıcılığında insanlara sevgi, məhəbbət duyğusu nə qədər güclüdürsə, anamız təbiəti və onun sərvətlərini qorumaq istəyi bir o qədər əlamətdardır. Şairin yaradıcılığında təkcə millətin “min şaxəli dərdi-səri” canlanmır, həm də millətin bu kökə düşməsinin səbəbləri misraların işığında aşkarlanır, baiskarların ünvanı dəqiq nişan verilir: “Nişançı özümüz, hədəf özümüz”. O səbəbə şair oxucunu vicdanı ilə baş-başa gətirir. Haqlı olaraq “Bu millətə nə verdik ki?” hökmü ilə hər bir Azərbaycan vətəndaşını mühakimə edir. Sonra da etdiklərimizi, tutduqlarımızı bir-bir xatırladır. “Duzla yuduq yarasını, xörəyinə duz vermədik”, “Dərdi də ucuz vermədik”. Bəs nə etdik?\nMillətin küllü şəkildə mövcud olan yaralarını, ictimai dərdlərini daha görümlü vəziyyətə gətirən şair “Ata millət, ana millət, ağlama” xitabı ilə sayğılarını bildirir, vəsiyyət kimi şerini ona göndərir:\nAta millət, oğul deyib, ağlama!\nM. Araz bir şair – vətəndaş olaraq insanlara münasibətində də çox həssasdır. Bütün yaradıcılığı boyu şair qəlbi insanların faciəsi, ağrıları üçün döyünmüşdü:\nIlahi, sən saxla, kallaşır insan!\nGöründüyü kimi şair insanın gündəlik məişət qayğılarından adlayıb, daha ciddi əxlaqi-psixoloji problemlər ətrafında düşünür. “Bu insan adlanan insan” nə üçün bu qədər kallaşır, karlaşır. Ədib insanın bu hala düşməsinin səbəblərini araşdırarkən müəyyən nəticələrə gəlib çıxır. Nə qədər ki, insanların qəlbində vicdan və mərhəmət ziyası sönəcək, arada laqeydlik və biganəlik uzun müddət davam edəcək, “içinin səsini çölü eşitməyəcək” onda göylərə ucalan ah-vaylar qulaqlara çatmayacaq, ölüm-dərd adiləşəcək. Şair insanı biganəlik və laqeydlik zülmətindən çıxarmaq üçün təsirli vasitə və işıqlı yollar arayıb:\nGözümün aynası, oyat nurunu:\nBoylan ürəyimə bir səhər çağı.\nGəzdirib sinəmdə boyat nurunu\nInsanı harayla, insanı çağır.\nBir gör ürəyində insan yatırmı?\nInsanla baş-başa insaf yatırmı?\nInsanın dərk etmək axtarışında şairin gəldiyi qənaət belədir: - Tamah və nəfs insanların düşmənidir.\nBir gün gövşəməsin tamahımız da\nBoğaq nəfsimizi damağımızda.\nTamah və nəfs insanlığa gedən yolda ciddi əngəllərdən biridir. Insan həm özünün, həm də başqalarının xoşbəxtliyini təmin etmək naminə tamah və nəfsini cilovlamalıdır.\nMəmməd Araz yaradıcılığı dünyanı dərk etmək qayğıları ilə də doludur. Dünya haqqında yaranan şerlər təkcə şair təfəkkürünün yox, həm də filosof-səyyah təfəkkürünün məhsuludur. O səbəbə bu şerlərdə dünya bütün təzadları ilə görünür. Sevinc və kədər, zülmət və nur, gülzar və xəzan, şübhə və heyrət kimi təzadlar bu mövzuya mürəkkəblik qədər əlvanlıq gətirmişdir.\nŞair dünyanın sirrlər qaynağını öyrənmək üçün “hər fikrin, hər ürəyin təzadlar adasına səyyah olmaq”, “nəşələr qəsrinə, qəmlər odasına qonaq olmaq” istəyir. Bu ədəbi axtarışda şairin rast gəldiyi yenə də təzadlardır:\nÖlkələr var - əlində\nKədər qaşığı görürəm.\nXalqlar var – tikəsində\nSevinc bulaşığı görürəm.\nQoyun bunları duyum,\n“Dünya gözəl dünyadı” ancaq gözəl əməldə, gözəl niyyətdə, gözəl insanlar əhatəsində. Dünyanın işləri çoxdur.\nYolu düzlər dünyanın hər işini bacarmaz,\nHər işini bacarar, şər işini bacarmaz.\nYaxşılara yaxşılıq vərdişini bacarmaz,\nBu dönüklər dünyası, vəfasızlar dünyası.\nM. Arazın poeziya buketində kədər notlu, bədbin ruhlu şerlərə də rast gəlinir.\n“Çıxıb getmək istəyirəm”, “Mənə biganəlik üyrət, ürəyim”, “Yoxdu sözüm, yoxdu daha” kimi şerlər bu qəbildəndir. Şair həyatda saysız-hesabsız haqsızlıqlarla qarşılaşanda, içində baş qaldıran suallara cavab tapmayanda bəzən bir insan kimi gücsüzləşir. Belə anlarda fəaliyyət meydanından “iz-toz”unu yığıb getmək istəyir. Nə yaxşı ki, ilham pərisi şairi düşdüyü bədbin halətdən tez qurtarır, onu sentimental hisslərin əlindən alıb özünə qaytarır. Beləcə, öyüd-nəsihətlərində müdrikləşir, düşmənlə üz-üzdə mətinləşir, şair-komandan səviyyəsinə yüksəlir:\nVətənin ağır günlərində M. Arazı xalqının öncül oğulları arasında görürük. Səsi-sorağı tez-tez cəbhə bölgələrindən, səngərlərdən gəlir. Əsgər oğullarla görüşüb Vətənin ciddi tapşırığını çatdırır:\n“Vətənin ölməz” duyğusunu qoru, qardaş!\nM. Arazın vətən təravətli şerləri öz ətrini yurdun gül-çiçəyindən çəkib, sərtliyini qayalarından götürüb, istisini ata ocağından, duruluğunu bulaqlarından alıb. O səbəbə şairin poeziyası təzə-tər qalacaqdır.\nŞairin ilham pərisi yurd-yuva həsrətli, Tomris qeyrətlidir. O, gah “bir ovuc dumana dönüm” istəyi ilə qəribsəyən dağların qoynunda qalmağa çalışır, gah dağ küləyinə qoşulub “Ağlayan qayalar”a baş çəkməyə, gah da “Çinarla söhbət”ə can atır. Bəzən də Xətai qılıncı əlində vətənin keşiyində görünür. Beləcə, “Bir ömür yolunda” şerdən-şerə, kitabdan-kitaba köçə-köçə əbədiyyət karvanına qovuşmağa tələsir. Məmməd Araz gəlişiylə Azərbaycan poeziyasında təkcə silinməz izlərini qoymadı. O, gəlişi ilə X.Rza Ulutürk harayını gücləndirdi, B. Vahabzadə fəryadına qoşuldu, Vətənin çağırışına səs verdi, “qalan səsini Şəhriyara pay yolladı”.\nÖmrü boyu əli qələmdə, sözü dillərdə olan şairin bu dünyada heç kəsdən umacağı heç nə yoxdur. Bircə şey varsa, o da “Vətən mənə oğul desə...” şərəfinə ucalmaqdır.\nNigarançılığa yer yoxdur, Vətən oğlu! Vətən Sizə oğul deyib adını Araz qoydu. Qaldı Sizin öz vədinizə əməl etməyinizə, onu da yurdcul oğul kimi şərəflə ödədiniz. Siz təkcə Vətən qayalarında mamır olub bitmədiniz, həm də iziniz qalan Vətən torpağının hər qarışında göyərdiniz. Araza dönüb çox sevdiyiniz Azərbaycanımızın boynuna dolandınız.\n70 yaşın mübarək, Vətən oğlu!


«Türkiyənin Azərbaycanda əsgəri bazası yerləşdirilə bilər»\n2022, 29 May, bazar, Bakı vaxtı 13:01\n«Türkiyənin barış üçün, özəlliklə də Qafqazda barış üçün atmayacağı addım, etməyəcəyi fədakarlıq yoxdur».\nBunu iyulun 17-də Azərbaycanda səfərdə olan Türkiyə xarici işlər naziri Ahmet Davutoğlu deyib.\nDağlıq Qarabağ münaqişəsinin həllindən, müharibə başlayacağı təqdirdə Türkiyənin hərbi yardım göstərib-göstərməyəcəyindən və eləcə də son günlər Bakıda ilk dəfə keçirilən Azərbaycan-Türkiyə birgə təlimindən söz açan nazir daha sonra deyib:\n«Türkiyə ilə Azərbaycanın dostluğunun və işbirliyinin sərhədi yoxdur. Güvənlik sahəsində də hər zaman işbirliyimiz davam etdi və bunu davam etdirəcəyik. Ortaq təlimlər də bu çərçivədə görülən işdir. Azərbaycanın güvənliyi və sabitliyi Türkiyənin güvənliyi və sabitliyidir».\nVƏFA QULUZADƏ: «BU ŞƏRAİTDƏ AZƏRBAYCANIN MÜTTƏFİQİNİN OLMAMASI QƏBULEDİLMƏZDİR»\nİyulun 16-dan ilk dəfə Azərbaycan-Türkiyə birgə təlimi keçirilir. Bu təlimlərin davamlı olacağı, hər il keçiriləcəyi bildirilir.\nAzərbaycan Silahlı Qüvvələri Əməliyyat Baş İdarəsinin rəisi general-mayor Eyvaz Cəfərovun dediyinə görə, bu təlimlər ordunun döyüş qabiliyyətinin artırılması, əməliyyat uzlaşmasının əldə edilməsi, o cümlədən regionda təhlükəsizlik və stabilliyin təmin edilməsi baxımından çox önəmlidir.\nAzərbaycan-Türkiyə birgə hərbi təlimlərinin başlandığı vaxtda Rusiya da postsovet tarixində ən genişmiqyaslı hərbi təlimini keçirir. Təlimdə əsas diqqət qoşunların uzlaşdırılmış kütləvi hərəkətinə, nəqliyyat təhlükəsizliyinə və savaş şəraitində texniki və tibbi yardıma yönəlib. Bu haqda az sonra. Qayıdaq Azərbaycan-Türkiyə təlimlərinə.\nSabiq dövlət müşaviri Vəfa Quluzadə bu təlimləri yüksək qiymətləndirir:\n«Hesab edirəm ki, daha irəli getmək olar. Bir NATO ölkəsi kimi, Türkiyənin Azərbaycanda əsgəri bazası yerləşdirilə bilər. Ona görə ki, Azərbaycan çox kövrək vəziyyətdədir. 20 faiz torpağı işğal altındadır. Rusiya vasitəsilə Ermənistandan təhlükə var. Bu şəraitdə Azərbaycanın müttəfiqinin olmaması qəbuledilməzdir. Ona görə Azərbaycan-Türkiyə təlimlərini salamlayır və hesab edirəm ki, vaxtında və yerində keçirilən təlimdir. Yadımdadır, İran Azərbaycanın sərhədlərini pozanda türk şahinləri gəldi və nümayiş etdirdilər ki, Azərbaycan tək deyil».\n«RUSİYA YENİDƏN YUMRUĞUNU QƏRBƏ GÖSTƏRMƏK İSTƏYİR»\nVəfa Quluzadə düşünür ki, Azərbaycan Türkiyə kimi davranaraq NATO ilə də əlaqələrini inkişaf etdirməlidir. Yalnız o zaman ölkə özünü təhlükədən sığortalaya bilər:\n«Niyə Baltikboyu ölkələr istiqlaliyyət qazanınca NATO-ya girdilər? Çünki təhlükəni bilirlər, Rusiya boyda nəhəng heyfsilənir ki, ərazilərini itirib. Daim Sovet İttifaqının bərpa olunmasından danışırlar. Azərbaycan da təhlükəsizliyini qorumaq istəyirsə, özünə dayaq istiqaməti seçməlidir. O ki qaldı Rusiyanın təlimlərinə, bu təlimlərdə məqsəd ordunun döyüş qabiliyyətini artırmaqdır. Putin başa düşür ki, rus ordusu, onun texnikası və bacarığı NATO-dan, Amerikadan qat-qat aşağı səviyyədədir. Rusiya yenidən Qərbə dəmir yumruğunu göstərmək istəyir. Təlimlər də buna yönəlib».\n«BU TƏLİMLƏR TƏQDİRƏLAYİQDİR»\nHərbçi Üzeyir Cəfərli də hesab edir ki, son illər Rusiya Silahlı Qüvvələrində böyük geriləmələr olub:\n«Məsələn, hərbi rəhbərlik Uzaq Şərqdə ən müasir hərbi hissələrdən birini on saat ərzində döyüş hazırlığına gətirə bilmədi. Bu da dövlət rəhbərliyini hiddətləndirərək hərəkətə gətirib».\nAzərbaycan-Türkiyə təlimlərinə gəlincə, Üzeyir Cəfərli bu təlimlər təqdirəlayiq sayır. Onun fikrincə, bu addım Azərbaycana qarşı məkrli planları olan dövlətlərə güclü mesajdır:\n«Düşünürəm ki, bu hərbi təlimlərin davamı gəlməlidir. İstərdim ki, bu təlimlərdə şəxsi heyətin sayı bir az da çox olsun. Düzdür, bu, bahalı və əziyyətli işdir. Ancaq indiki həssas məqamda bu əməkdaşlığı genişləndirmək lazımdır. Türkiyə Silahlı Qüvvələrinin bizim ordunun formalaşmasında rolu əvəzsiz olub. Hərbi təhsil sisteminin çağın tələblərinə uyğunlaşdırılmasında türk zabitlərinin rolu danılmazdır. Düşünürəm ki, bu təlimlər Quru Qoşunları ilə yetərli qalmayacaq və Hərbi Dəniz Qüvvələri də türklərlə birgə təlimlərə qatılacaq. Bu, Türkiyədən çox, Azərbaycana lazımdır. Onların təcrübəsi böyükdür və NATO-da sübuta yetirilib».\nÜzeyir Cəfərlinin fikrincə, sözügedən təlim qonşu Ermənistanı narahat edəcək. Amma düşünmür ki, buna görə geri çəkilmək lazımdır.\n95 ilin 5-ci hərbi paradı\nƏsgər anası: «Cinayəti ört-basdır etdilər»\nZiyafət Əsgərov: «Ermənistanın cəbhədə ciddi insidentlər törədəcəyini gözləyirik»


Dik Çeyni: Milli sərhədlərə hörmət prinsipi təhlükə altındadır\n"Prezident Buş məni Azərbaycan xalqına və bütün regiona aydın ismarıcla göndərib: Amerikanın sizin rifahınız və təhlükəsizliyinizin təmin olunmasında dərin və möhkəm maraqları var".\nABŞ-ın vitse-prezidenti Dik Çeyni sentyabrın 3-də Bakıda Azərbaycan prezidenti İlham Əliyevlə danışqlarından sonra belə deyib.\nAğ Evin bildirdiyinə görə, vitse-prezident qeyd edib ki, dünyada sülh və təhlükəsizliyin əsasında milli sərhədlərə hörmət prinsipi dayanır, indi həmin prinsip təhlükə altındadır.\n"Demək olar ki 20 ildir biz sizin xalqınıza öz müstəqilliyini, suverenliyini qurmaq və möhkəmləndirmək, beynəlxalq birliyə onun dəyərli və sayılan üzvü kimi inteqrasiya olmaq işində dəstək vermişik. Bu gün biz həmin öhdəliklərimizi və təkcə bu gün üçün deyil uzun müddət ərzində ölkələrimiz arasında əlaqələrin möhkəmlənməsi barədə qətiyyətimizi bir daha bəyan edirik".\nÇeyni deyib ki, onun Azərbaycana səfəri aylar əvvəl planlaşdırırdı. Buna baxmayaraq o, İlham Əliyevlə ilə bu yaxınlarda Rusiyanın Gürcüstana müdaxiləsini müzakirə edib.\n"Bizim bugünkü görüşümüz Rusiyanın bu yaxınlarda Gürcüstana etdiyi hərbi müdaxilə fonunda baş tutub. ABŞ Qafqaz bölgəsindəki müttəfiqlərinin əmin-amanlığında və rifahında dərindən maraqlıdır",- deyə vitse-prezident vurğulayıb.\nÇeyni əlavə edib ki, Amerika ilə Azərbaycan dünyanın bu vacib regionunda sabitlik və təhlükəsizlik axtarışında ortaq maraqları bölüşürlər.\nVitse-prezidentin sözlərinə görə, ABŞ enerji resurslarının ixracı üçün əlavə marşrutların olması istiqamətində Azərbacanla əməkdaşlıq etməkdə maraqlıdır: «ABŞ əmindir ki, biz Avropa ölkələri və Türkiyə, eləcə də Qafqaz və Mərkəzi Asiya dövlətləri ilə birlikdə işləməliyik ki, enerji resurslarının ixracı üçün əlavə marşrutlar olsun və onlar sərbəst şəkildə nəql edilsin».\nQarabağ münaqişəsinə toxunan Çeyni deyib ki, Amerika problemin danışıqlar yolu ilə, ərazi bütövlüyü və digər beynəlxalq prinsiplərə cavab verən sülh əsasında həllini istəyir:\n"Amerika Azərbaycanın ərazi bütövlüyünü və suverenliyini tam dəstəkləyir. Qarabağ probleminin danışıqlar yolu ilə və Azərbaycanın ərazi bütövlüyü prinsipi əsasında həllini istəyir. Bu problemin həlli Azərbaycanın təhlükəsizliyi və sabitliyi üçün çox vacibdir. Biz həmçinin Azərbaycanın Qərblə enerji sahəsində bazar iqtisadiyyatı prinsipləri əsasında və aşkarlıq şəraitində əməkdaşlığını yüksək qiymətləndiririk".\nDik Çeyni həmçinin əlavə edib ki, Amerika Azərbaycan xalqının çox vaxt, böyük çağırışlar qarşısında qalan demokratiya, qanunun aliliyi və insan haqlarına əməl olunması uğrunda cəhdlərini dəstəkləyir.\nÖz növbəsində, Azərbaycan prezidenti İlham Əliyev bildirib ki, o, vitse-prezident Çeyni ilə enerji əməkdaşlığının gələcək inkişafını və enerji təchizatının müxtəlifləşməsini müzakirə edib. Əliyev deyib ki, bu məsələ təkcə enerji istehlakçıları üçün vacib deyil, həm də istehsalçı kimi, Azərbaycan üçün də vacibdir.\nƏliyev deyib ki, Amerika ATƏT-in Minsk Qrupunun həmsədri kimi, Azərbaycanla Ermənistana münaqişənin həllini tapmaqda kömək etməklə nizamlama prosesində vacib rol oynayır: "Lakin əlbəttə bütün digər münaqişələr kimi, bu problemin həlli də beynəlxalq hüququn baza prinsiplərinə cavab verməlidir. Azərbaycanın ərazi bütövlüyü təmin edilməlidir".\nAzərbaycan prezidenti Amerikanın vitse-prezidenti ilə regional inkişaf məsələlərini də yaxından müzakirə etdiklərini vurğulayıb.


5 Avqust 2020 18:47\nMüdafiə Naziurliyindən APA-ya verilən məlumata görə, “Müddətdən artıq həqiqi hərbi xidmət hərbi qulluqçularının hazırlığı kursu”na qəbul olunmaq üçün müraciət etmiş vətəndaşlar qəbul komissiyaları tərəfindən hərbi xidmətə yararlılıq dərəcələrinin müəyyən edilməsi məqsədi ilə Müdafiə Nazirliyinin tibb müəssisələrinə göndərilir. Hərbi Həkim Komissiyalarının qərarına əsasən hərbi xidmətə yararlı hesab edilmiş şəxslər qəbul imtahanlarına buraxılırlar.\n1 Oktyabr 2020 00:00\n30 Sentyabr 2020 23:40\nHulusi Akardan İSMARIC: “Azərbaycanı dəstəkləməyə davam edəcəyik”\n30 Sentyabr 2020 23:28\nXankəndidə kritik vəziyyət: Ərzaq qıtlığı...\n30 Sentyabr 2020 23:24\nErməni təbliğatı səhvə yol verdi və… QARABAĞDA ASALA TERRORÇUSUNU GÖSTƏRDİ\n30 Sentyabr 2020 23:20\nKoçaryan, Qukasyan və Saakyan kamuflyaj geyindilər\n30 Sentyabr 2020 23:18\nQARABAĞ SAVAŞINA DAHA BİR FƏRQLİ BAXIŞ:"Hədəf Tovuz, "Dəmir İpək Yolu" və TANAP-dır" - TƏHLİL\n30 Sentyabr 2020 23:16\nMülki əhalini hədəfə alan düşmən fermerlərin işini çətinləşdirir - VİDEO\n“TRT Haber” cəbhə bölgəsindən süjet hazırlayıb - VİDEO\nGürcüstan XİN: “Azərbaycanla sərhəd danışıqları mütləq davam etdiriləcək”\n"Koronavirusa bir neçə dəfə də yoluxmaq olar" - Xəbərdarlıq\nPaşinyanın əsməcəyə düşərək, artıq Qarabağı Azərbaycana verməyə hazırdır - ŞƏRH\nAzərbaycanın Bolqarıstandakı səfiri Ermənistanın ölkəmizə qarşı davam edən təcavüzü ilə bağlı Bolqarıstan kanalına müsahibə verib (FOTO)\nİnternet istifadəsinə məhdudiyyət qoyulmalıdır - SƏBƏB\nErmənilər mülki obyektləri vurur, qarşı tərəf isə... - Avstriya KİV\nHüquqşünas Adil Minbaşı:"HUMANİTAR DƏHLİZ YARATMALIYIQ Kİ, ERMƏNİLƏR ORADAN ÇIXSINLAR"\nHəkimlərdən qrip peyvəndi xəbərdarlığı: "Antibiotiklərin yeri yoxdur"\n"Avatar" filminin ikinci hissəsi Yeni Zelandiyada başa çatıb\nKoronavirus testini itlər edəcək - Nəticə necədir?\nBağçaların fəaliyyəti bərpa olunur - Sabahdan\n"İnter" 5 qolla qalib gəldi\nErmənistan ordusu bugünkü itkilərinin sayını AÇIQLADI\nErmənistanı cəzalandırma əməliyyatı- SON 3 GÜN\n"Çelsi"nin futbolçusu Bundesliqa nəhənginə keçmək istəyir\nHəbib Makreqoru onunla döyüşməyə layiq görmədi\nErmənistanda “qadın batalyonu” yaradılır KİŞİLƏR HARA QEYB OLUBLAR?\nBəşər Əsəd Paşinyanı dəstəklədi\n“Diplomatiyada “sülhə məcburetmə” adlanan anlayış var”\nErmənilər Saakaşvilini bu "ad"dan məhrum edir – SƏBƏB\nAlmaniya kansleri yeni COVID-19 məhdudiyyətləri tətbiq edir\nErmənilərin yalançı xisləti - VİDEO\nAzərbaycan bütün dünyaya göstərdi ki... - Türkiyə\nBədbin PROQNOZ: "Pandemiyanın sonu görünmür"


İnsan Hüquqları Evi Fondu: Tofiq Yaqublunu və digər siyasi məhbusları azad etməyə çağırırıq\nİnsan Hüquqları Evi Fondu\nBu barədə Norevçin İnsan Hüquqları Evi Fondunun bəyanatında deyilir.\nOnların bir çoxuna qarşı karantin rejimini pozduuna görə ittiham və ya sanksiya irəli sürülüb. Bəziləri yalandan COVİD-19-u yaymaqda ittiham olunub. Qeyd edək ki, kütləvi həbslər siyasi cəhətdən kəskin işləri aparmağa qadir müstəqil hüquqşünasların çatışmazlığı fonunda baş verir. Yerli və beynəlxalq müşahidəçilər bildiriblər ki, qurbanların vəkilə çıxışına imkan verilmir və onları “qəddarcasına” döyürlər.”\nÖz növbəsində, Azərbaycan hakimiyyəti beynəlxalq tənqidləri qəbul etmir. Rəsmi Bakı ölkədə siyasi rəqiblərə qarşı təzyiqlər, jurnalistlərin təqibi, işgəncələrlə bağlı deyilənləri hər dəfə təkzib edir. Ölkə rəhbərləri fundamental hüquqların tam təmin edildiyini bəyan edir.


525-ci Qəzet - Zərin qədri - İlqar Kamil\nZərin qədri - İlqar Kamil\nYazılanlara görə, balaca Bəhmənyar ilk dəfə İbn Sinanı belə təəccübləndiribmiş; ocaqçıdan evləri üçün yanar köz götürmək istəyəndə ocaqçı ona get bir qab gətir, deyib, əlin yanmasın, deyib. Bəhmənyarsa dərhal həyətdə ovuclarını torpaqla doldurub qayıdıb: Usta, buyurun! Közü torpağın üstünə qoysaz, əlimə heç nə olmayacaq!\nBəs mən necə eləyim, bu boyda lopabığ kişilərə necə deyim ki, ay atam, ay qardaşım, burda mənim böyrümdə nərd oynamayın, başım ağrıyır, ürəyim bulanır... başa düşürsüz, xoşum gəlmir! Götürüm nərdtaxtanı gizlədim? Bir dəfə gizlətdim, tapdılar, ikinci dəfə yaxşı çıxmazdı. Qalmışdım avara, ta ki, bir gün bizim Bəhmənyara danışdım dərdimi. Bəhmənyar deyirəm e sizə, müasir, cinsli-telefonlu, amma ağıllı. Bir də baxdım, pəncəsi üstdə qalxdı ayağa, elə bil, pişik mətbəxdən ət oğurlayır, elə bil, siçan xırmandan buğda qaçırır, ustufca götürüb gizlətdi nərdtaxtanın iki zərindən birini, vəssəlam!\nO-bu, həll oldu məsələ. Dedim, ay qaqam, bəs niyə birini götürdün, bəlkə ikisini də...? Qımışdı: ikisi yoxdusa qəsdən götürülüb, biri yoxdusa itib! Təsəvvür edin, indi həmin bu əldən-ələ gəzən bərli-bəzəkli nərdtaxta masanın üstündə soyunmuş halda uzana qalıb, ona gözünün ucuyla da baxan yox: zərsiz qutu kimə lazım!\nDünən Bəhmənyara deyirəm; deyirəm, ay qa, yəqin Tanrının da işləri belədir; bizdən nəyisə almaq istəyəndə səs-küy salmadan, söhbəti böyütmədən, sənin kimi, ustufca ən vacib detalını alır, heç ruhumuzun da xəbəri olmur. Dönüb kor-kor həyatımıza baxırıq ki, ilahi, axı hər şey yerindədi, bəs niyə heç nə yolunda deyil? İtirdiyimizin fərqində olmuruq. Nədən ki, alınan xırda şeydi, detaldı, bir gilədi, bir dənədi.... amma zər qədər həyatidi, zər qədər vacibdi, nə bilək? Atalar demişdi axı:\nZərin qədrin zərgər bilər!\nBizsə heç olmasa Bəhmənyar da deyilik ki, sobamızın köz payını götürməkçün yollara düşüb qab axtarmayaq, qab axtarmayaq, qab... axtarmayaq (Oxu: vaxt itirməyək, gecikməyək). Dərhal həyətə düşək, ovuclarımızı pak torpaqla doldurub qayıdaq ki, buyurun, Tanrım!!! Közümü torpağın üstünə qoysaz, əlimə heç nə olmayacaq!


Oğlunu prorektor təyin edən rektor qızına da yüksək vəzifə veribmiş » Sumqayitfakt.az\nBaxılıb: 2978 Tarix: 07-03-2016 21:27\nHaqqin.az saytı yazır ki, Bakı Avrasiya Universitetinin (BAU) rektoru Nazim Hüseynli oğlu Günhan Hüseynlini 22 yaşında olarkən bu universitetə rektor təyin edib. Günhan Hüseynli atası tərəfindən bu vəzifəyə 2013-cü ildə - İqtisad Universitetini bitirdikdən dərhal sonra təyin edilib. Bu mövzu ölkə mətbuatının gündəmini silkələyəndən sonra haqqin.az saytı universitetlə bağlı araşdırma aparıb və məlum olub ki, rektorun qızı Nigar Hüseynova da universitetdə yüksək vəzifə tutur. Nigar Hüseynova 2012-ci ildə BAU kadr işinin təşkili və informasiya təminatı departamentinin rəhbəri, kadr və ümumi işlərin təşkili şöbəsinin müdiri vəzifəsinə təyin edilib. 2013-cü ildən İcra aparatının rəhbəri vəzifəsini tutur (mənbə: haqqin.az).\nRektorun heç bir iş təcrübəsi olmayan oğlunu prorektor təyin etməsi məsələsinə BAU-dan rəsmi açıqlama verilib. Universitet bildirib ki, rektor bu addımı Prezident İlham Əliyevin gənclərə üstünlük verilməsi ilə bağlı tövsiyələrini nəzərə alaraq atıb.